O NAMA - Advokatska kancelarija Keča Uroš - Privredno pravo\nO NAMA\twpadmin\t2018-05-29T14:02:54+00:00\nAdvokatska kancelarija Keča Uroš osnovana je 2003.godine sa sedištem na adresi Gogoljeva 5, a njen osnivač je advokat Keča Uroš. Nastupajuće godine ispunjene praksom fokusiranom na privredno pravo i poslovnim uspesima rezultirale su saradnjom sa kolegama, saradnicima koji ga i danas prate i čine deo velikog tima Advokatske kancelarije Keča Uroš.\nKljuč svog uspeha, Advokatska kancelarija Keča Uroš, duguje doboroj organizaciji članova tima uz poštovanje inicijative pojedinca, a sve u pravcu stvaranja dobre radne atmosfere i zadovoljnog klijenta.\nCentralnu oblast rada Advokatske kancelarije Keča Uroš predstavlja privredno pravo u najširem smislu, zastupanje domaćih i stranih fizičkih i pravnih lica pred sudovima i organima uprave Republike Srbije, ne zanemarujući ostale grane prava o kojima nešto više možete pročitati OVDE.\nO opštim uslovima pružanja advokatskih usluga možete se informisati OVDE.\nDanas, Advokatska kancelarija Keča Uroš broji petnaest članova i to: advokate, advokatskog pripravnika, administrativni i stručni kadar.\nAdvokatska kancelarija pruža usluge sa sedištem na adresi Bulevar oslobođenja 79.\nAdvokatska kancelarija Keča Uroš


Taksi budućnosti u prometu od 2025. godine i neće biti skuplji od „običnog“ (video) - 25.05.2019, Sputnik Srbija\nTaksi budućnosti u prometu od 2025. godine i neće biti skuplji od „običnog“ (video)\nNemačka startap kompanija „Lilium“ predstavila je prototip letećeg taksija, koji će prema očekivanju kompanije već 2025. godine vršiti usluge prevoza u više... 25.05.2019, Sputnik Srbija\n20:08 25.05.2019 (Osveženo: 20:36 25.05.2019)\n© AFP 2021 / CHRISTOF STACHELilium, nemački leteći taksi budućnosti\nNemačka startap kompanija „Lilium“ predstavila je prototip letećeg taksija, koji će prema očekivanju kompanije već 2025. godine vršiti usluge prevoza u više gradova sveta.\nKompanija je prikazala prototip vazdušnog taksija sa pet sedišta, koji će se kretati na električni pogon. Navodi se da taksi-avion koji je ovog meseca imao prvi probni let, jednim punjenjem baterije može da prevali 300 kilometara, a putnici će pomoću smartfon aplikacije moći da rezervišu međugradske letove.\nCena karte za taksi budućnosti još nije poznata, ali iz kompanije tvrde da će biti „uporediva sa cenom“ običnog taksija. Komercijalni direktor „Liliuma“ Remo Gerber objasnio je da je inovacija predviđena za običan svet, ne samo za bogate biznismene, preneo je Tanjug.\nKompanija „Lilium“ je osnovana 2015. godine i tvrdi da njihov vazduhoplov ima sposobnost da pređe mnogo veće distance od konkurencije.


SŽK se obratilo 175 žrtava porodičnog nasilja – Mladi Nikšića\nSŽK se obratilo 175 žrtava porodičnog nasilja\nProgram menadžerka u SŽK, Jovana Hajduković, u izjavi za PR Centar, kazala je da se toj organizaciji, prošle godine, za pomoć obratilo 450 osoba, a prema podacima Uprave policije, kako je navela, podnesene su 1.272 prekršajne prijave i 200 krivičnih prijava za nasilje u porodici.\nSpremnost žrtava da prijave nasilje je oko 20 odsto.\nSigurnoj ženskoj kući (SŽK) se, u ovoj godini, za pomoć obratilo 175 osoba žrtava porodičnog nasilja, ali i pored brojnih kampanja, spremnost građana da prijave nasilje je na niskom nivou, saopšteno je iz te organizacije, prenosi RTCG.\n“Kada govorimo o podacima iz ove godine, do danas, SŽK se za pomoć obratilo 175 osoba. Iako je proteklih godina realizovano niz kampanja, koje se tiču sprječevanja nasilja u porodici, vidimo da je iz godine u godinu broj prijava veći, ali lična spremnost građana da prijave nasilje je još uvijek na niskom nivou”, kazala je Hajduković.\nIstraživanje UNDP-a iz prošle godine, kako je rekla, pokazalo je da 40 odsto građana ne bi prijavilo nasilje, iako bi znali da ga neko trpi.\n“Spremnost žrtava da prijave nasilje je oko 20 odsto, što znači da bi tek svaka peta žrtva porodičnog nasilja to nasilje prijavila institucijama”, kazala je Hajduković.\nPrema njenim riječima, nasilje u porodici je globalni problem i nije nešto što se dešava samo u Crnoj Gori već, kako je pojasnila, i širom Evrope.\n“Skoro 62 miliona žena u Evropi trpi nasilje, što znači da je svaka treća žena žrtva nasilja. Podaci za Crnu Goru pokazuju da je svaka druga žena žrtva porodičnog nasilja, dok je u posljednjih godinu svaka peta bila žrtva nasilja”, istakla je Hajduković.\nOna je istakla da razlika između zakonodavstva u evropskim državama i u Crnoj Gori nije velika, ali da je izražena u implementaciji.\n“U razvijenim zemljama, poput skandinavskih, sistem je mnogo jači, što znači je podrška i zaštita za žrtve nasilja mnogo bolja i prsitupačnija. To se prvenstveno odnosi na opšte i specijalizovane usluge podrške. Mi u Crnoj Gori još uvijek nemamo skloništa za žrtve porodičnog nasilja, a žrtve nemaju sigurnu finansijsku pomoć, nakon što izađu iz situacije nasilja”, pojasnila je Hajduković.\nOna je istakla da je veoma važno da zašitne mjere i podrška budu dostupni svima.\nMuzička škola „Dara Čokorilo“ obilježava važan jubilej\nNema pauze za Sutjesku


U Biškeku ponovo uvedeno vanredno stanje - 12.10.2020, Sputnik Srbija\nPredsednik Kirgizije ponovo je uveo vanredno stanje u Biškeku, jer parlament nije razmatrao prošlu uredbu, saopštila je njegova pres-služba. 12.10.2020, Sputnik Srbija\n© Sputnik / Akыlbek Batыrbekov / Uđi u foto-galerijuPristalice bivšeg predsednika Kirgizije Atambajeva tokom protesta u Biškeku\n„ Predsednik Kirgizije Soronbaj Ženbekov potpisao je ukaz prema kojem se na teritoriji Biškeka ponovo uvodi vanredno stanje“, saopštila je pres-služba.\nKako se navodi, odluka je doneta zbog činjenice da parlament zemlje nije u roku od tri dana razmotrio pitanje prethodno uvedenog vanrednog stanja u glavnom gradu zemlje.\nU novom ukazu navodi se da se vanredno stanje uvodi do 19. oktobra. Međutim, ako parlament ne usvoji ni ovaj ukaz, vanredno stanje automatski će biti ukinuto 15. oktobra.


Siromašnije zemlje traže isti kvalitet proizvoda - Bizlife.rs\nSiromašnije zemlje traže isti kvalitet proizvoda\n21:12 Bratislava, Beograd, 23/02/2017\nČelnici četiri centralnoevropske države sastaće se iduće nedelje u Bratislavi i pozvati Evropsku uniju da preduzme mere protih prehrambenih firmi koje lošu hranu prodaju u siromašnijim državama članicama.\nSa specijalnog samita “zatražiće se od Komisije da preduzme zakonodavne mere protiv takve prakse, koja ponižava ljude i stvara dve kategorije ljudi”, rekao je slovački premijer Robert Fico, dodajući da će o tome u Varšavi razgovarati čelnici Višegradske grupe, u kojoj su Češka, Mađarska, Poljska i Slovačka.\nUdruženja za zaštitu potrošača i neke vlade žalili su se da neki proizvođači hrane koriste jeftinije sastojke za zemlje srednje i istočne Evrope u odnosu na iste proizvode koje prodaju u Nemačkoj i Austriji. Takva praksa je trenutno dopuštena, jer EU jedino traži da se na pakovanju istaknu svi sastojci.\nSrbija kao smetlište Evrope?\nPrema rečima predsednika Nacionalne organizacije potrošača Gorana Papovića, da mnogi proizvodi koji dolaze u Srbiju nemaju isti kvalitet kao original, odavno je poznato. Udruženjima potrošača često stižu pritužbe na kvalitet iste robne marke kod nas i u Evropi, kao i to da postoji velika razlika u kvalitetu kozmetike, tehnike, hrane, obuće…\nTako na primer, začini sadrže više soli nego povrća, kremovi imaju manje lešnika, a u proizvode od meda stavlja se kukuruzni sirup. S druge strane, ovi proizvodi se na isti način reklamiraju, ista im je i ambalaža, a čak se ni cene se ne razlikuju, pa se dešava da kod nas budu i skuplji.\nTo je vređanje dostojanstva potrošača. Srbija ne sme da dozvoli da budemo smetlište Evrope, Kaže Papović.\nIpak, da isti proizvod koji se prodaje u EU i Srbiji nisu istog kvaliteta, i pored sumnje se ne može potvrditi, jer u našoj zemlji do sada nisu rađena uporedna istraživanja kvaliteta proizvoda. Međutim, za uporednu analizu, ističe Papović, nemamo para kao država.\nSrbija je možda i jedina zemlja u regionu i Evropi koja nema agenciju za bezbednost hrane. Hrvatska Agencija za hranu redovno objavljuje godišnje analize hrane. Na njihovom portalu se građani redovno obaveštavaju o rezultatima analiza.\nIzvor: SEEbiz, Blic\neu evropa roba Srbija proizvod kvalitet razlike


Press Online :: Svet :: Stotine hiljada na protestima širom Brazila / print=true\nStotine hiljada na protestima širom Brazila\nStotine hiljada ljudi učestvovalo je u antivladinim protestima organizovanim u nedelju širom Brazila, uz pozive za smenu predsednice Dilme Rusef, koju optužuju za korupciju i ekonomske probleme koji su zadesili tu najveću latinoameričku zemlju.\nOvo je treći talas demonstracija protiv Rusef ove godine. Oko 125.000 ljudi okupilo se u Sao Paolu, a 25.000 ispred zgrade Kongresa u prestonici Braziliji. Portparol brazilske vlade je u saopštenju naveo da su demonstracije "normalan deo demokratije", preneo je Rojters. U prestonici Braziliji okupilo se, prema tvrdnjama organizatora, 45.000 ljudi. Organizatori su naveli da je planirano da se protesti, koji su organizovani preko društvenih mreža, održe u oko 200 gradova širom zemlje. U Rio de Žaneiru protesti su održani, kako navodi AFP, u karnevalskoj atmosferi, uz sambu koja je ođekivala iz zvučnika postavljenih na kamion. Neki od demonstranata su nosili daske za surfovanje, drugi su se vozili na skejtu, a nije bilo ni malo onih koji su se pojavili samo u bikiniju ili kupaćem kostimu. Demonstranti, od kojih su mnogi nosili žute fudbalske dresove, mahali su brazilskim zastavama i uzvikivali: "Dilma, napolje". Najmanje 600.000 ljudi demonstriralo je u aprilu protiv predsednice i njene levičarske Radničke partije, a u martu ih je bilo više od milion. Popularnost Dilme Rusef znatno je opala i svela se na jednocifrenu brojku posle otkrivanja korupcijske afere naftne kompanije Petrobras, na čijem je čelu bila od 2003. do 2010. godine. Ankete pokazuju da skoro dve trećine Brazilaca smatra da bi trebalo pokrenuti proceduru opoziva Dilme Rusef.


CIA: Do 2020. Evropa se deli na "staru", "novu" i "pravoslavnu" - Jutarnji GLASnik\nNaime, CIA evropski kontinent u bliskoj budućnosti vidi sasvim drugačije od onog današnjeg – podeljen na tri dela – „novu“, „staru“ i „pravoslavnu“ Evropu, kojoj bi pripadala i Srbija. Istovremeno, agencija „Stratfor“ predviđa krupne promene – jačanje Poljske i Rumunije kroz strateško partnerstvo sa Amerikom, uzdizanje Turske kao regionalne sile, uz slabljenje nemačkog uticaja.\nPreviranja započeta 2008. godine, otkad je EU u problemima, uzdrmali su jedinstvo Unije, i „Stratfor“ je predvideo da će ona teško moći da se vrati na nekadašnje jedinstvo, i ako preživi, funkcionisaće ograničenije i fragmentarnije. „U narednoj deceniji Evropu će definisati uzdizanje nacionalnih država, kao pokretačke sile na kontinentu. Broj nacionalnih država će se verovatno povećati u secesionističkom pokretima, ili raspadom zemalja“, ističe „Stratfor“ u projekciji budućnosti Evrope do 2025. godine.\nTagged cia, EVROPA, EVROPSKA UNIJA, PODELA


Naučnici na Univerzitetu Carnegie Mellon kombinovali su skeniranje slika, "računarstvo u oblacima" (cloud computing) i javne profile na web stranicama društvenih mreža, kako bi identifikovali pojedince u offline svetu van interneta, piše BBC News. Podaci koje su dobili, sadržavali su čak i broj socijalnog osiguranja korisnika. Mnogi stručnjaci upozoravaju na rizik gubitka privatnosti sa kojim se sve više suočavamo zbog pojačanog spajanja našeg online i offline identiteta.\n"Kada objavljujemo svoje tagovane slike online, drugima onda postaje moguće da povežu naša lica sa imenima u situacijame gde bismo inače očekivali anonimnost", izjavio je vođa tima profesor Alessandro Acquisti.\nOvi stručnjaci su takođe razvili mobilnu aplikaciju za "proširenu stvarnost" (augmented reality) koja može prikazati privatne podatke o osobi na osnovu fotografije snimljene smartphone kamerom.\n"Zbog nevidljivog spajanja online i offline podataka koje omogućava tehnologija prepoznavanja lica i društvene mreže, postavlja se pitanje šta će značiti privatnost u svetu proširene stvarnosti?", pita se profesor Acquisti.


Svet Fudbala, аутор са Svet Fudbala - Страница 2 од 6\nАутор: Svet Fudbala\nKvalifikacione grupe U-21 za Evropsko prvenstvo 2021.\n11/12/2018 Svet FudbalaLeave a Comment on Kvalifikacione grupe U-21 za Evropsko prvenstvo 2021.\nDanašnjim žrebom u Nionu određene su kvalifikacione grupe Evropskog prvenstvo u fudbalu za U-21 selekcije, koje će 2021. godine biti održano u Sloveniji i Mađarskoj. Kvalifikacije počinju u martu 2019. i trajaće do oktobra 2020. Na EP učestvovaće dvanaest ekipa, direktan plasman izboriće pobednici devet grupa, Mađarska i Slovenija nastupiće kao domaćini, a poslednji, dvanaesti […]\n10/12/2018 14/12/2018 Svet FudbalaLeave a Comment on Josep Pep Gvardiola, biografija\nJosep Pep Gvardiola rođen 18.1.1971. godine, po nacionalnosti španac, trener i bivši fudbaler. Profesionalnu fudbalsku karijeru započeo je 1990. u Barseloni, sa kojom je osvojio većinu trofeja i u kojoj je i proveo najveći deo igračkog staža. Igrao je i za Brešu, Romu, Al-Ahli i Dorados de Sinaloa, za reprezentaciju Španije odigrao je 47 utakmica. .Igrao je […]\n09/12/2018 09/12/2018 Svet FudbalaLeave a Comment on Dva prelepa gola Lionela Mesija iz slobodnog udarca protiv Espanjola (VIDEO)\nSinoć na derbi utakmici između Espanjola i Barselone, Lionel Mesi postigao je dva prelepa gola iz slobodnih udaraca, i time potvrdio svoje fudbalsko majstorstvo. Krajnji rezultat utakmice je 0:4, pored Mesija 17′ i 65′ , golove su postigli Dembele 26′ i Suarez 45′. Na videu možete pogledati detalje iz meča a na 2’55“ i 4’43“ golove […]\n08/12/2018 Svet FudbalaLeave a Comment on Na današnji dan: Crvena zvezda prvak sveta\nBEOGRAD – Na današnji dan, pre 27 godina, Crvena zvezda se popela na vrh sveta i osvojila Interkontinentalni kup u Tokiju pobedom nad čileanskom ekipom Kolo Kolo (3:0), što je najveći uspeh u istoriji jugoslovenskog i srpskog fudbala. Pred 60.000 gledalaca na Nacionalnom stadionu u Tokiju Zvezdi je trijumf protiv šampiona Južne Amerike doneo Vladimir […]\nMažić proglašen za trećeg najboljeg sudiju na svetu za 2018. godinu\n08/12/2018 Svet FudbalaLeave a Comment on Mažić proglašen za trećeg najboljeg sudiju na svetu za 2018. godinu\nMeđunarodna federacija za fudbalsku istoriju i statistiku (IFFHS) izabrala je najbolje fudbalske sudije za 2018. godinu. Za najboljeg sudiju u ovoj godini proglašen je Argentinac Nestor Pitana, koji je dobio 180 bodova, Na drugom mestu, sa 100 bodova, je Holanđanin Bjorn Kujpers, srpski arbitr Milorad Mažić proglašen je za trećeg najboljeg sudiju u 2018. godini. U […]\nKako da brzo i lako očistite kopačke\n08/12/2018 Svet Fudbala2 коментара на Kako da brzo i lako očistite kopačke\nOdržavanje opreme je sastavni deo fudbala posle treninga ili utakmice. Uslovi za igru nisu uvek idealni, naročito na terenima gde se igra amaterski fudbal, tereni često budu raskvašeni i blatnjavi. Fudbalerima nije baš omeljeni deo čišćenje kopački koje su ulepljene blatom. Nekome se „upalila lampica“ kako da brzo i lako očistite kopačke, pa je rešio da […]\n07/12/2018 Svet FudbalaLeave a Comment on Pokušaj makazica\nKad je neko zaljubljenik u fudbal on ne propušta priliku da se oproba u fudbalskim veštinama i na gradskim ulicama. Video kamere su zabeležile simpatičan geg jednog prolaznika koji je pokušao „makazicama“ da udari balon ali na njegovu žalost u tome nije baš uspeo. Ali u svakom slučaju uspeo je da izmami brojne osmehe.\n06/12/2018 Svet FudbalaLeave a Comment on Neobični golmani\nFudbal obiluje mnogim zanimljivostima kao što su rezultatski preokreti, neobični golovi, raznorazni promašaji… Ovih dana smo imali priliku da vidimo veoma neobične odbrane i ne samo odbrane nego i veoma neobične golmane. Ove zanimljivosti uspele su da zabeleže kamere, dva psa na dva različita terena odbranili su gol i to veoma uspešno. Pogledajte njihove odbrane […]\nUEFA donela odluku za uvođenje VAR sistema u Ligu šampiona\n05/12/2018 Svet FudbalaLeave a Comment on UEFA donela odluku za uvođenje VAR sistema u Ligu šampiona\nUEFA je najavila postavljanje VAR tehnologije sledeće godine na utakmicama Lige šampiona a moguće je da će i ove godine biti postavljena ali od utakmica osmine finala, razlog su česte sudijske greške koje utiču i na sam ishod utakmice.\nPredlog četiri utakmice dnevno na Svetskom prvenstvu 2022. u Kataru\n05/12/2018 Svet FudbalaLeave a Comment on Predlog četiri utakmice dnevno na Svetskom prvenstvu 2022. u Kataru\nIz oranizacionog odbora Svetskog prvensta u fudbalu Kataru 2022. godine, stigao je predlog da se igraju 4 utakmice dnevno, samatrajući da će vremenski uslovi biti dobri kao i da su svi stadioni klimatizovani. Predlog za odigravanje utakmica je 13:00h, 16:00h, 19:00h i 22:00h po lokalnom vremenu. Inače Svetsko prvenstvo u Kataru je prvo koje se […]\n04/12/2018 04/12/2018 Svet FudbalaLeave a Comment on Modrić dobitnik zlatne lopte u izboru „Frans fudbala“\nPARIZ – Kapiten fudbalske reprezentacije Hrvatske Luka Modrić osvajač je Zlatne lopte namenjene najboljem fudbaleru sveta za 2018. godinu u prestižnoj anketi „Frans fudbala“. Kako je sinoć saopšteno na ceremoniji u Parizu, Modrić je dobio 753 poena u glasanju novinara i dopisnika francuskog lista iz celog sveta, i ubedljivo pobedio ispred Portugalca Kristijana Ronalda (476 […]\n03/12/2018 03/12/2018 Svet FudbalaLeave a Comment on UEFA od 2021. uvodi novo takmičenje Liga Evrope 2\nUnija Evropskih Fudbalskih Asocijacija (UEFA) od 2021. godine uvodi novo klupsko takmičenje pod nazivom Liga Evrope 2, saopšteno je u Dablinu tokom Kongresa. Liga Evrope 2 biće treće po snazi takmičenje u Evropi sa učešćem od 32 tima u grupnoj fazi i igraće se samo četvrtkom, a pobednik će izboriti mesto u jačoj Ligi Evrope. Ujedno, […]\nNa jučerašnjoj utakmici Španskog prvenstva, između Barselone i Viljareala, videli smo dosta lepih poteza. Izdvaja se fenomenaln asistencija Lionela Mesija. U 86. minutu kada je Alena postigao drugi gol za Barselonu. Iako je ispred sebe imao sedam protivničkih igrača uspeo je da odigra pas u postor ka svome saigraču koji je potom postigao pogodak. Asistenciju […]\n02/12/2018 03/12/2018 Svet FudbalaLeave a Comment on Održan žreb na kome su određene kvalifikacione grupe za Evropsko prvenstvo u fudbalu 2020. godine\nDanas je u Dablinu održan žreb na kome su određene kvalifikacione grupe za Evropsko prvenstvo u fudbalu 2020. godine. Kvalifikacije će biti održane od marta do novembra 2019. godine, u njima učestvuje 55 reprezentacija koje su raspoređene u 10 kvaifikacionih grupa. Dve prvoplasirane selekcije iz svake grupe izboriće plasman na Evropsko prvenstvo, što je ukupno njih 20, […]\nFudbalski driblig Elastiko\n30/11/2018 30/11/2018 Svet FudbalaLeave a Comment on Fudbalski driblig Elastiko\nFudbal ima velikim brojem tehničkih elemenata , udaraci po lopti, prijemi, vođenja… Ali sigurno najpopularniji je dribling ili finta, koji može da se okarakteriše i kao neka vrsta trika ili „podvale“ sa loptom. Igrač uz pomoć driblinga ima za cilj da izbaci protivničkog igrača iz poredka odbrane i stvori sebi slobodan prolaz sa loptom. Driblinzi […]\nFudbalski grubijani sa amaterskih terena\n30/11/2018 30/11/2018 Svet FudbalaLeave a Comment on Fudbalski grubijani sa amaterskih terena\nAmaterski fudbal često zna da bude zanimljiv koliko i profesionalni, i privlači dosta paženje ne toliko fudbalskim majstorijama koliko raznoraznim drugim stvarima. U ovom videu pogledajte brutalne startove na protivničke igrače ma da se na meti fudbalskih grubijana nekad nađu i saigrači, situacije su od strašnih do komičnih.\nKad treneri demonstriraju fudbalske veštine\n29/11/2018 01/12/2018 Svet FudbalaLeave a Comment on Kad treneri demonstriraju fudbalske veštine\nTrenerski posao jeste naporan i stresan ali ipak ima vremena i za malo zabave i podsećanja na igračke dane. Kamere su u pauzi treninga zabeležile kako treneri, „Atletiko Madrida“ Diego Simeone, „Totenhema“, Maurisijo Poketino i „Mančester Sitija“ Pep Gvardiola, demonstriraju fudbalske veštine i zabavljaju se žonglirajući.\nFifa rang lista novembar 2018.\n29/11/2018 29/11/2018 Svet FudbalaLeave a Comment on Fifa rang lista novembar 2018.\nFIFA je objavila novu rang listu za reprezentacije. Najbolje plasirana reprezentacija iz regiona je i dalje Hrvatska koja je na 4. mestu, Srbija posle plasmana u B diviziju Lige nacija napredovala je za šest mesta i sad je na 29. mestu. Bosna i Hercegovina ostala je na 34. mestu iako je izborila plasman u viši rang […]\n29/11/2018 29/11/2018 Svet FudbalaLeave a Comment on Neimar postao Brazilac sa najviše postignutih golova u Ligi šampiona\nNa sinoćnoj utakmici Lige šampiona odigranoj na Parku prinčeva između PSŽ i Liverpula, Neimar je pogotkom koji je postigao u 37. minutu prvog poluvremena, postao Brazilac sa najviše postignutih golova u Ligi šampiona. Neimaru koji ima tek 26 godina to je 31. gol na 52 utakmice Lige šampiona koje je odigrao. Najbolji brazilski strelci u istoriji Lige […]\nFrančesko Toti primljen u kuću slavnih Rome\n28/11/2018 29/11/2018 Svet FudbalaLeave a Comment on Frančesko Toti primljen u kuću slavnih Rome\nCeremonija je odžana juče pred utakmicu Rome i Real Madrida. Toti poznat po nadimku „princ Rima“ prošle godine u maju mesecu završio je fudbalsku karijeru. U Romi, za koju je igrao celu svoju karijeru i čiji je bio i kapiten, na ukupno 786 utakmica postigao je 307 golova. Toti je 28. fudbaler koji je dobio tu […]\nNa sinoćnoj utakmici Lige šampiona između Rome i Real Madrida, maldi igrač Rome Under Čengiz pri rezultatu 0:0 promašio je prazan gol sa 5m. U drugom poluvremenu Real je postigao dva gola i pobedio sa 2:0, Roma je i pored poraza uspela da obezbedi prolazak u osminu finala Lige šampiona.\nU sinoćnoj utakmici Lige šampiona, Mančester Junajted je savladao Yang Boys rezultatom 1:0. Ekipa Žozea Murinja do 91.minuta nije uspela da zatrese mrežu prvaka Švajcarske. Pobedonosni gol je postigao Maruan Felaini , ovom pobedom Mančester je obezbedio prolazak iz grupe u osminufinala Lige šampiona. Zanimljiva je bila reakcija trenera Mančester Junajteda nakon postignutog gola njegovog […]


U distributivnoj vodovodnoj mreži grada Kralejva izgrađeno je 12 regulaciono-mernih mesta (RMM) za potrebe nadzora i/ili kontrole pritisaka u pojedinim segmentima gradske mreže. U okviru ovog obimnog projekta, zadatak preduzeća Elektro je bio ntegracija mernih mesta u jedisntveni SDNU kraljevačkog vodovoda, koji je inače u neprekidnoj 24/7 funkciji od sredine 2005. godine. SDNU omogućuje i daljinsku kontrolu onih mernih mesta koja su opremljena ventilima za regulaciju pritiska ili ventilima za havarijsko izolovanje mrežnih segmenata.\nOsim 12 novih mernih mesta, SDNU trenutno obuhvata oba postojeća izvorišta, Žičko polje i Konarevo, sa 29 aktivnih bunara i dve magistralne crpne stanice za plasman vode, kao i sve postojeće distibutivne objekte vodovodnog sistema. Slika prikazuje detalj sa jednog od prikaza SCADA softvera sa osnovnim podacima sa RMM8 - Zelena gora bb.


U Dimitrovgradu -17 stepeni - Far\nHladnoća je zahvatila celu Srbiju, a jutros je u Dimitrovgradu izmerena temperatura od -17 stepeni, saopšteno je iz meteorološke stanice u Željuši. Tako se Dimitrovgrad našao među najhladnijim gradovima zajedno sa Sjenicom, gde se živa u termometru spustila na -25 stepeni.\nPrema meteorološkim podacima, 25. januar je do sada najhladniji dan ove zime.\nHladno je bilo i u Bugarskoj. Prema podacima Nacionalnog instituta za meteorologiju i hidrologiju, u gradu Trojan jutros u 5:00 sati izmerena je temperatura od -17,1 stepen, a u Botevgradu -17,4.\nSinoptičari kažu da se narednih dana u Srbiji očekuje postepeni porast temperature, a krajem dana i u sredu stiže novi sneg.\nOvog jutra u Dimitrovgradu -13, u Sjenici -21 stepen Još jedan dan tropski dan na jugoistoku Srbije, u Dimitrovgradu juče 37 stepeni Upozorenje RHMZ-a na visoke temperature za područje južne i istočne Srbije Putevi u opštini Dimitrovgrad prohodni, saobraćaj se odvija normalno\ncaribrodDimitrovgradHladnoćameteorološka stanicaNajhladniji danNiske temperaturePrognozaSrbijaVremeŽeljuša


Pakistanci u BiH krijumčarili migrante, uhapšeni zajedničkom akcijom OSA i SPS-a - antimigrant.ba\nSARAJEVO, (Patria) – Služba za poslove sa strancima (SPS) već duži vremenski period, u saradnji sa Obavještajno sigurnosnom agencijom BiH i međunarodnim partnerima preduzima sve neophodne operativne mjere i radnje na području BiH u cilju pronalaska osoba za koje se raspolaže informacijama da pripadaju transnacionalnoj organizovanoj kriminalnoj grupi.\n“U vezi s tim, danas, na lokalitetu grada Bihaća, pravovremenom i koordiniranom akcijom od strane inspektora Službe za poslove sa strancima u saradnji sa pripadnicima OSA-e, izvršeno je hapšenje četiri osobe A.S., Q.A., A.M. i A.B., svi državljani Pakistana”, ističe se u saopćenju.\n“Služba će i u narednom periodu u saradnji sa drugim nadležnim, kako domaćim tako i međunarodnim sigurnosnim organima, preduzimati ovakve i slične aktivnosti, koje imaju za prioritetni cilj otkrivanje i sprječavanje neregularnih migracija, te samim tim davanje doprinosa zaštiti ukupne sigurnosti građana na području BiH”, rekao je Slobodan Ujić, direktor Službe za poslove sa strancima.\nTužilaštvo BiH traži pritvor za Iranca osumnjičenog za krijumčarenje migranata


Grčka plaća mladima po 150 evra za vakcinaciju - Politički.rs\nGrčka vlada saopštila je da planira da svakom mladom Grku koji se vakcinisao protiv korona virusa ili planira da to uskoro uradi da 150 evra kao poklon na početku leta.\nKarticu sa 150 evra dobiće mladi rođeni između 1996. i 2003. koji su do sada primili bar jednu dozu vakcine ili će se prijaviti da je dobiju ove godine, preneo je danas EURACTIV.\n“Dugujemo mladima poklon zahvalnosti, da im zahvalimo na strpljenju i istrajnosti, posebno na početku leta”, rekao je danas grčki premijer Kirijakos Micotakis.\n“Karticom slobode” mladi će plaćati putovanja brodom ili vozom, iznajmljivanje vozila, hotele i kampove, kao i ulaznice za kulturne manifestacije, bioskope, pozorišta, muzeje, arehološka nalazišta, školu plesa.\nMinistar za digitalizaciju Kirijakos Pijerakakis rekao je da će se na taj način takodje podstaći industrije turizma i kulture u Grčkoj koje je teško pogodila pandemija korona virusa.\nKako je rekao, Grčka na taj način ne samo da štiti javno zdravlje, već i investira u pokretanje svoje “dragocene turističke industrije”.\nMicotakis je rekao da se novi, Delta soj korone brže širi medju nevakcinisanima i istakao da Grčka mora da dostigne cilj da vakciniše najmanje 70 odsto stanovništva.\nGrčka nastoji da oživi turizam i da istovremeno izbegne novi talas pandemije tokom leta, što bi bio veliki udarac za već pogodjenu ekonomiju.\nSektori povezani sa turizmom u Grčkoj strahuju i od novih ograničenja putovanja zbog Delta soja.\nTagged: GRČKA, MLADI, VAKCINACIJA


SNSD-ova vlast Šipovo dovela u lošu situaciju - Jajce Online\nNaslovnica BOSNA I HERCEGOVINA SNSD-ova vlast Šipovo dovela u lošu situaciju\nDelegacija Partije demokratskog progresa, predvođena predsjednikom Branislavom Borenovićem, posjetila je danas Šipovo, gdje je razgovarala sa rukovodstvom Opštinskog odbora i odbornicima PDP-a u Skupštini opštine. Konstatovano da je opštinska vlast dovela Šipovo u tešku situaciju.\nDelegacija Partije demokratskog progresa, predvođena predsjednikom Branislavom Borenovićem, posjetila je danas Šipovo, gdje je razgovarala sa rukovodstvom Opštinskog odbora i odbornicima PDP-a u Skupštini opštine.\n„Šipovo je mala opština, ali sa izuzetnim prirodnim i turističkim potencijalima, koje je potrebno racionalno koristiti. Nažalost, iz prvenstveno ekonomskih razloga i nejednakog tretmana i odnosa, ljudi sve više napuštaju ovu opštinu. Odbornici PDP-a će djelovati snažno opoziciono svim odlukama koje utiču da se takav trend nastavlja, ali će s druge strane, u skladu sa našim programom, nuditi konkretne ideje i prijedloge za razvoj Šipova“, rekao je Borenović.\nOn je dodao da je tokom današnjeg sastanka pružena puna podrška i dogovoreno da se pripremi Sabor Opštinskog odbora PDP-a Šipovo, što će biti još jedan korak ka otvaranju stranke prema ljudima koji dijele naše ideje i vizije zaposlenog i pravednog društva.\nDragan Šarić, predsjednik OO PDP Šipovo, istakao je da je opštinska vlast dovela Šipovo u veoma lošu situaciju, te da će PDP djelovanjem u Skupštini opštine pokušati da utiče na promjenu takvog stanja.\n„Iako ćemo vrlo kritički djelovati prema svemu što unazađuje našu opštinu, nadam se da će biti sluha da se uvaže i prijedlozi opozicije koji značajno mogu unaprijediti život građana Šipova“, rekao je Šarić.\nPored predsjednika Borenovića, Šipovo su posjetili generalni sekretar Milko Grmuša, potpredsjednik Jelena Trivić i član Predsjedništva PDP-a Mira Pekić.\nPrethodni članakPolicija u Mrkonjić Gradu privela pijanog vozača\nNaredni članakLampard: Nisam glup i ne slušam te priče, ne pratim šta se dešava na društvenim mrežama


pink.rs | Sa Erdoganom u Srbiju stižu i PROMENE\nTokom posete turskog predsednika Redžepa Tajipa Erdogana Beogradu biće reči o izmenama sporazuma o slobodnoj trgovini između dve zemlje.\nIzmene sporazuma o slobodnoj trgovini su usklađene prošle nedelje i postaće zvanične tokom posete turske državne i privredne delegacije Srbiji, rekao je predsednik Privredne komore Srbije Marko Čadež za agenciju Anadolija.\nPrema Turskom statističkom institutu (TurkStat), trgovinska razmena između dve zemlje je u stalnom porastu od potpisivanja sporazuma 2009. godine. Sa 362 miliona dolara u 2009. porasla je na 900 miliona dolara u 2016.\nČadež je naveo da i dalje postoji "ogroman potencijal u obe zemlje" i da bi povećanju trgovinske razmene doprinela liberalizacija trgovine poljoprivrednim i prehrambenim proizvodima.\nOd januara do avgusta je, prema podacima TurkStata, Turska u Srbiju izvezla robe u vrednosti od 442 miliona dolara, dok je uvoz iz Srbije iznosio 284 miliona dolara. U Srbiji posluje više od 70 turskih kompanija koje su investirale više od 110 miliona dolara, pretežno u tekstilnoj, prehrambenoj i građevinskoj industriji, piše Anadolija.\nČadež je izjavio da se nada da će izmene sporazuma o slobodnoj trgovini doprineti otvaranju novih fabrika u Srbiji.\nPredsednik Tursko-srpskog poslovnog saveta Aleksandar Međedović je rekao da bi turske i srpske kompanije mogle zajednički da rade u trećim zemljama, posebno u istočnoj Evropi, a da Srbija može biti odskočna daska za turske kompanije koje svoje poslovanje žele da prošire na Evropu.\nErdogan će u utorak i sredu boraviti u Beogradu gde će sa predsednikom Aleksandrom Vučićem razgovarati o bilateralnim odnosima a učestvovaće i na tursko-srpskom poslovnom forumu.\nTursko ministarstvo spoljnih poslova smatra Srbiju ključnom zemljom za regionalnu stabilnost i podržava njene evropske integracije, navodi Anadolija.


Šta je ekološki otisak : Nadlanu.com\nObjavljeno 26. maj 2014. / 16:12:32\nU vremenu kada su u fokusu javnosti teme kao što su siromaštvo i nezaposlenost, pitanja odgovornosti prema životnoj sredini deluju kao nešto što dugo neće „doći na dnevni red“, a reforme u oblasti životne sredine još uvek nisu prioritet.\nIpak, činjenice govore da su potrebe čovečanstva za prirodnim resursima oko 50 procenata iznad nivoa koji planeta može da podnese, a i Srbija živi iznad svojih prirodnih mogućnosti.Zato je veoma važno da smanjimo emisiju gasova koji pojačavaju efekat staklene bašte, kao i da svako od nas smanji potrošnju prirodnih resursa i time doprinese očuvanju prirode.\nPosledica neravnomerne potrošnje resursa i drugih čovekovih aktivnosti koje narušavaju životnu sredinu su i klimatske promene. Prema rečima Duške Dimović, direktorke programa za Srbiju Svetskog fonda za prirodu (WWF) klimatske promene predstavljaju jedan od najalarmatnijih izazova današnjice, jer ukoliko nastavimo ovim tempom do 2050. godine će nam biti potrebne dve planete kako bismo zadovoljili godišnje potrebe za prirodnim resursima. Zato je veoma važno da promenimo svoje navike i napravimo izbore koji će biti manje štetni po prirodu.\nČesto imamo utisak da je očuvanje planete nešto što nije u našim rukama, a nismo ni svesni da nas se itekako tiče i da svojim redovnim aktivnostima utičemo na životnu sredinu. Svako od nas svakodnevno troši prirodne resurse planete, a potrošnja zavisi od toga gde stanujemo, kako putujemo, kojim se sredstvima prevozimo, koje namirnice koristimo i sl.\nUpravo ekološki otisak nam pokazuje koliko resursa planete trošimo u odnosu na naše svakodnevne aktivnosti. Kada prepispitamo svoje navike i saznamo koje najviše štete okolini možemo da učinimo prve korake kako bi smanjili uticaj na planetu.


Dodik i Vučić uskoro otvaraju fiskulturnu salu OŠ „Srbija“ | Palelive.com\nPočetna Novosti Aktuelnosti Dodik i Vučić uskoro otvaraju fiskulturnu salu OŠ „Srbija“\nMinistar prosvjete i kulture Republike Srpske Goran Mutabdžija rekao je da bi predsjednik Srpske Milorad Dodik i premijer Srbije Aleksandar Vučić trebalo uskoro da otvore fiskulturnu dvoranu Osnovne škole /OŠ/ „Srbija“ na Palama. Prilikom obilaska škole „Srbija“ na Palama i završnih radova na sali, Mutabdžija je podsjetio da je ova obrazovna ustanova izgrađena sredstvima Vlade Srbije, što govori da i u domenu obrazovanja postoji saradnja između Srbije i Republike Srpske, na dobrobit svih građana.\n„Naša obaveza je da ovaj posao završimo kako i dolikuje. Ovo će biti jedna izvanredna, funkcionalna školska sala, a sam ambijent je u okviru novog naselja. Građani Pala imaće jednu kompletnu instituciju /školu, dvoranu/, a ja se nadam da je ovo početak završetka i nekih drugih projekata širom Srpske, na veoma visokom tehničkom nivou“, rekao je Mutabdžija novinarima.\nDirektor OŠ „Srbija“ Neđo Ždrale podsjetio je da je izgradnja sale počela prije godinu i po dana, te da je građevinski dio završen u oktobru prošle godine, nakon čega su raspisani tenderi za njeno opremanje.\nPrema njegovim riječima, sala će biti opremljena prema najvišim standardima – parket je sertifikovan od Međunarodne košarkaške organizacije /FIBA/, a kupljena je i najkvalitetnija oprema koja se mogla naći na tržištu.\n„Vlade Srbije izdvojila je 1,5 miliona KM za izgradu sportske sale OŠ `Srbija`, od čega je 1,1 milion KM utrošen za građevinski materijal, a ostalo za opremu. Imamo namjeru da napravimo i jedan teniski teren, sa tribinama, jer nam je ostalo dovoljno sredstava da i to uradimo“, rekao je Ždrale.\nPrethodni članakNa Sokocu pronađeno više od 80 registarskih tablica\nNaredni članakMutabdžija: „ART simpozijum“ značajan doprinos kulturnom miljeu Srpske


FBD: Srbija opet na strani suprotnoj od EU\nBeta 8. decembra 2020. 17:10\nForum za bezbednost i demokratiju (FBD) izrazio je žaljenje što Srbija nije juče u Generalnoj skupštini Ujedinjenih Nacija svojim glasom, zajedno sa članicama Evropske Unije i zemljama kandidatima za članstvo u EU, podržala rezoluciju koja se protivi daljoj militarizaciji Krimskog poluostrva od strane Rusije, koju je upravo GS proglasila za okupacionu silu na teritoriji Krima.\nForum je u saopštenju naveo da očekuje da će predsednica vlade i ministar spoljnih poslova što pre javno obrazložiti ovakav stav Srbije, budući da se on može sagledavati kao direktna suprotnost proklamovanim spoljnopolitičkim ciljevima Srbije i njenoj opredeljenosti za članstvo u EU.\n„Jučerašnje glasanje u skupštini UN ozbiljno podriva poverenje u program za koji su u Narodnoj skupštini Srbije dobili Brnabić i njena vlada. Šta više, FBD uz to misli kako su i svi oni ministri u vladi Republike Srbije koji se zalažu za evropske integracije u obavezi da preispitaju svoje učešće u njoj, ukoliko se nastavi s politikom koja nas, kao nikada u poslednjih 10 godina, otudjuje od naših evropskih suseda i udaljava od EU“, ističe se u saopštenju.\nForum je izrazio žaljenje što opozicija i mediji „ćute“ o ovom dogadjaju i ocenio da je opozicija, bar ona koja se „samodefiniše kao pro-EU, već morala da osudi svrstavanje Srbije uz neke od najozloglašenijih autokratija na planeti“.\nFBD posebno ukazuje kako medijski vakum i celodnevno zakašnjenje u izveštavanju o glasanju u GS OUN ponovo potvrdjuje strepnje pojedinih istaknutih pojedinaca da je profesionalno novinarstvo u Srbiji u potpunosti podredjeno političkom-partijskom interesu i da će taj „medvedji zagrljaj voditi još većem urušavanju njihove kredibilnosti ukoliko mediji i dalje budu istrajavali u ćutanju o temama poput ove“.


► Vučić i Alijev pozdravili uspešan razvoj bilateralnih odnosa\n21.05.2018 | 10:05h ► 13:22h Beograd\nDvojica predsednika su tokom sastanka pozdravili uspešan razvoj bilateralnih odnosa u više oblasti uključujući političke i ekonomske. Oni su takođe ukazali na dobar potencijal za dalje proširenje veza između Azerbejdžana i Srbije i razmenili poglede o više drugih pitanja od zajedničkog interesa, navodi agencija.Na sastanku je ukazano da zvanična poseta predsedniak Vučića doprinosi razvoju odnosa dve zemlje.\nDvojica predsedinka su zatim prisustvovalai plenarnom sastanku delegacija Srbije i Azerbejdžana kao i ceremoniji potpisivanja više bilateralnih dokumenata, prenosi agencija APA.\nIzmeđu ostalog potpisan je Zajednički akcioni plan o strateškom partnerstvu, navodi agencija.\nIz Beograda je najavljeno da će delegacije dve zemlje potpisati sporazume o vazdušnom saobraćaju i o međunarodnom drumskom saobraćaju.\nTi sporazumi stvoriće uslove za otvaranje direktne avio linije na realciji Beograd - Baku, ali će i doprineti većoj ekonomskoj i trgovinskoj razmeni između Srbije i Azerbejdžana, saopštilo je Ministarstvo građevinarstva, saobraćaja i infrastrukture.\nPotpisani sporazumi o saradnji Srbije i Azerbejdžana u vazdušnom i drumskom saobraćaju\nPredstavnici vlada Srbije i Azerbejdžana potpisali su danas u Bakuu sporazume o saradnji dve zemlje u vazdušnom i međunarodnom drumskom saobraćaju, saopštilo je Ministarstvo građevinarstva, saobraćaja i infrastrukture.\n"U pitanju su dva važna sporazuma, jednim ćemo unaprediti saradnju u oblasti izgradnje putne infrastrukture i dalje razvijati trgovinske i ekonomske odnose s Azerbejdžanom, dok potpisivanjem Sporazuma o vazdušnom saobraćaju stvaramo uslove za odvijanje vazdušnog saobraćaja između dve zemlje, kroz uspostavljanje direktnih letova na relaciji Baku-Beograd i obrnuto", kazala je ministarka građevinarstva, saobraćaja i infrastrukture Zorana Mihajlović.\nOna je potpisala te sporazume kao članica državne delegacije Srbije u zvaničnoj poseti Azerbejdžanu sa predsednikom Srbije Aleksandrom Vučićem.\nIstakla je da su dobri politički odnosi odličan preduslov za uspešnu saradnju dve zemlje u oblastima ekonomije i infrastrukture, i dodala da očekuje učešće azerbejdžanskih firmi u realizaciji novih velikih infrastrukturnih projekata u Srbiji.\n"Otvoreni smo za saradnju sa Azerbejdžanom na novim projektima. Kompanija Azvirt je naš pouzdan partner, što smo prethodno i pokazali izgradnjom deonice Koridora 11 od Ljiga do Preljine", rekla je ministarka.\nKako je saopšteno, Zorana Mihajlović je u Bakuu potpisala i Sporazum o saradnji u oblasti karantina i zaštite bilja između vlade Srbije i Azerbejdžana.\nPredsednik Srbije Aleksandar Vučić potpisao je sa predsednikom Azerbejdžana Ilhamom Alijevim Zajednički akcioni plan o strateškom partnerstvu dve zemlje.\nPotpisana su i dva memoranduma, o saradnji ministarstva zdravstva u oblasti zdravstva i medicinske nauke i o saradnji ministarstava pravde Srbije i Azerbejdžana.


Kamate ostaju iste | Kamatica\nKamate ostaju iste\nIzvršni direktor marketinga Komercijalne banke Goran Milićević kaže da je ta banka smanjila marže i povećala kamate na štednju, posebno na oročene uloge i tako omogućila da kamate na kredite ostanu nepromenjene.\n„Moram da priznam da nikada do sada nismo posezali a i ne planiramo u buduće za takvim merama. Dakle, mi smo smanjli našu maržu, podigli smo pasivne kamate, štediše naše od 1. oktobra imaju nešto podigunute kamate, a mi smo zahvaljujući tome zadržali kamatne stope na nivou na koje su bile i do sada“, navodi Milićević.\nOn objašnjava da je to stvar poslovne politike i da se često spekuliše sa međunarodnom krizom i taj argument zloupotrebljava za podizanje kamatnih stopa.\n„Naravno, ne može se odreći da će se stanje na tržištu kapitala tako odvijati da dođe do povećanja cene kapitala, ali mislim da to ni u kom slučaju neće biti u meri u kojoj se danas govori i u kojoj se podgrejava atmosfera koja nije konstruktivna“, ističe Milićević.


"Nanoluka" pobjednik Takmičenja za najbolju tehnološku inovaciju u RS\nFoto: N.N. | Tim "Nanoluka" pobjednik Takmičenja za najbolju tehnološku inovaciju u Srpskoj\nN.N. 11.12.2020 16:09\nBanjalučki tim "Nanoluka" sa istoimenom inovacijom pobjednik je ovogodišnjeg Takmičenja za najbolju tehnološku inovaciju u Republici Srpskoj u organizaciji Ministarstva za naučnotehnološki razvoj, visoko obrazovanje i informaciono društvo Republike Srpske i Ministarstva prosvete, nauke i tehnološkog razvoja Srbije.\nTakmičenje koje je održano po 14. put rezultat je Memoranduma o saradnji dva ministarstva i Sporazuma o specijalnim paralelnim vezama Republike Srpske i Srbije i predstavlja najdugoroèniju zajednièku aktivnost dvije vlade, saopšteno je iz Ministarstva za naučnotehnološki razvoj, visoko obrazovanje i informaciono društvo RS.\nOvogodišnji nagradni fond Takmičenja za najbolju tehnološku inovaciju iznosi 50.000 KM. Pobjedničkoj ekipi "Nanoluka" pripalo je 15.000 KM, drugoplasiranoj ekipi "Herbalisti" iz Banjaluke 10.000 KM, trećem mjestu ekipi "Ergon" iz Doboja osam hiljada KM, a četvrtoplasiranom timu "Beton" iz Gradiške pet hiljada KM.\nEkipa "Trimer" iz Gradiške dobila je četiri hiljade KM zauzevši peto mjesto, dok je tri hiljade KM pripalo ekipi "Neoanalitika" iz Banjaluke na šestom mjestu.\nPredstavnik pobjedničke ekipe Aleksandar Pajkanović je rekao da je inovacija u vezi sa posebnim učilom koje je striktno namijenjeno za kvalitetniji način predavanja iz oblasti analogne elektronike.\n"Osmislili smo efikasan način da studentima, srednjoškolcima, ali i ostalima koje to interesuje, praktičnim primjerima omogućimo da bez velikih ulaganja, kod svoje kuće, načine prvi korak i kvalitetno praktično nauče osnove elektronike", izjavio je Pajkanović.\nPobjednička inovacija se sastoji od četiri štampane ploče od kojih svaka služi kao praktičan primjer po jednog od četiri najvažnija koncepta elektronike - nanoploče.\nDrugo mjesto na takmičenju osvojila je inovacija „Kapsule od liofiliziranog srijemuša za odrasle i djecu“ tima Herbalisti koja, između ostalog, pomaže kod prevencije nastanka kardiovaskularnih oboljenja, visokog krvnog pritiska i holesterola. Trećeplasirana inovacija „Autoraf“ predstavlja novinu jer nudi potpunu digitilaziciju starog načina vođenja auto servisa, kupovine i prodaje auto dijelova, te način promovisanja distributera i prodavaca auto dijelova. Inovacija ,,Rešetkasti poklopac za cestovne slivnike od inovativnog betona“ koja je prilagođena specijalno za proizvodnju rešetkastih poklopaca za cestovne slivnike osvojila je četvrto mjesto, dok je peto mjesto - inovacija „Lopatica za čišćenje snijega pomoću trimera za travu“ napravljena tako da se kao nastavak stavlja na manuelni trimer. Šestoplasirana inovacija „Sistem za ispitivanje tržišta i javnog mnjenja“ predstavlja softver namijenjen istraživanju tržišta i ispitivanju javnog mnjenja koji poboljšava poslovanje biznisima na tržištu Jugoistočne Evrope.\nPredsjednik žirija takmičenja i direktor Inovacionog centra Drago Gverić podsjetio je da je takmièenje poèelo u martu i da je od 16 prijavljenih timova, nakon obavljenih obuka i recenzija, u finalu ostalo šest najkvalitetnijih ekipa.\n"Cilj ovog takmièenja je da promoviše inovacije i tehnološka dostignuæa koja mogu da se povežu s privredom i da na taj način podstaknu inovatore da svoje ideje razviju u uspješne poslovne modele. Danas vode uspješne biznise zasnovane na inovativnom proizvodu upravo članovi nekih od timova koji su do sada prošli obuku i uèestvovali u ovom takmièenju", rekao je Gverić.\nKroz Takmièenje za najbolju tehnološku inovaciju za 13 godina prošla su ukupno 303 tima u kategorijama inovativnih ideja, realizovanih inovacija i potencijala i nagraðeno ukupno 108 timova u vrijednosti od 465.000 KM.


Posle sinoćnog velikog povratka ali i nesrećnog poraza u penal-seriji meča sa Islandom, srpski oklopnici će se boriti za mesto na pobedničkom postolju protiv selekcije Australije, koja takođe ima ambicije za osvajanje bronzane medalje. Kapiten Kovačević i drugovi sinoć nisu ponovili partiju iz meča sa Estonijom, ali se nikako ne predaju u pokušaju da izbore bronzanu medalju, za koji će im biti neophodna velika podrška sa tribina u završnom meču šampionata.\nIako uoči poslednjeg kola imaju bod više u odnosu na naš tim, „kenguri“ su praktično u istoj situaciji kao i srpski tim, pošto je i jednoj i drugoj selekciji neophodna pobeda u međusobnom susretu kako bi se domogli bronzanog odličja. Naravno, pod pretpostavkom da će, na ovom turniru dominantni Estonci, odigrati punom snagom protiv Belgije u poslednjem kolu (13h), iako su još juče obezbedili povratak u Diviziju I. Ukoliko taj susret ode u produžetak, našem timu biće neophodna pobeda u regularnom delu nad selekcijom Australije, kako bi osvojio treće mesto.\nGledano iz perspektive najgoreg scenarija, „orlovi“ mogu da ispadnu u niži rang ukoliko izgube večerašnji meč, a poslednjeplasirani Izrael savlada Island (16.30h), koji je veliki favorit u tom duelu, ali mu je za osvajanje srebra dovoljan i produžetak. Ukoliko pomenuti duel ode u razigravanje, po srpski tim biće pogubna jedino solucija pobede Izraelaca i naš eventualni poraz od „kengura“ u regularnom delu meča koji zatvara šampionat u Beogradu.\nUtakmica Australija – Srbija igra se od 20 časova u hali „Pionir“, posle kojeg će uslediti ceremonija svečanog zatvaranja Svetskog prvenstva u Beogradu.\nU ostalim mečevima poslednjeg kola sastaju se Estonija – Belgija (13h) i Island – Izrael (16.30h).


S ciljem kontrole i smanjenja ulaska migranata u Bosnu i Hercegovinu iz pravca Srbije i Crne Gore, biće pojačana kontrola istočne granice, izjavio je ministar bezbjednosti BiH Selmo Cikotić.\nCikotić je tokom dvodnevne posjete Unsko-sanskom kantonu, o eskalaciji migrantske krize razgovarao sa kantonalnim i lokalnim zvaničnicima, te obišao kamp u selu Lipa i kamp “Miral”.\nKako je rekao, nakon ove posjete mu je jasnija situacija na području Unsko-sanskog kantona.\n“Dogovorili smo određene mehanizme i konkretniju i efikasniju saradnju lokalnih i kantonalnih vlasti sa institucijama BiH kako bi građani osjetili veći stepen bezbjednosti”, istakao je Cikotić.\n“Imamo obećanje EU da će podržati opremanje i obuku institucija BiH koje su zadužene za kontrolu granice, tako da očekujemo pomoć sa te strane. Međutim, smatram da i mi sami imamo još mnogo kapaciteta koje možemo iskoristiti”, rekao je Cikotić.


Srbija Info - Izdavanje, Namešten, dvosoban stan, blok 70\nNEKRETNINE Stanovi Izdavanje, Namešten, dvosoban stan, blok 70\nIzdavanje, Namešten, dvosoban stan, blok 70\nKompletno namešten, (veš mašina, sudo mašina , mikrotalasna) izuzetno funnkcionalan prostorno, održavan stan, sa terasom i lepim pogledom na reku. Na samo 5 minuta hoda od zgrade nalazi se Savski kej, Delta city, A BLOK, vrtić i osnovna škola, i Maxi makrket, ispred ulaza. Zgrada je održavana, sa KOMPLETNO novim liftovima (2kom ), video nadzorom, domarom. Komforna dnevna soba, spavaća soba, prostran hodnik, kuhinja sa prirodnom ventilacijom, kupatilo, špajz i odvojena prostorija kao gardarober, terasa 4m2. Stan je ueseljiv od 1. februara, a moguće ga je pogledati po dogovoru.\nKataloški broj: 36046\nŠifra oglasa: 11600222981


Sistemi upravljanja carinom | SGS Srbija\nJavni Sektor › Rešenja za elektronsku vladu\nJavni Sektor Sistemi upravljanja carinom\nSGS-ovi sistemi upravljanja carinom - poboljšavaju transparentnost i komunikaciju, smanjuju zastoje prilikom carinjenja robe i maksimizuju prikupljanje carinskih prihoda.\nIntegrisani sistemi upravljanja carinama su dizajnirani da podrže procese uvoza i izvoza, ubrzaju transakcije i smanje troškove međunarodne trgovine. Oni poboljšavaju saglasnost sa pravnim zahtevima koji regulišu međunarodnu trgovinu i omogućavaju bolju saradnju u:\ntranzitu i prezentaciji;\neletronskoj komunikaciji i štampanju dokumenata.\nViše od 85 zemalja širom sveta koriste sisteme za upravljanje carinama da bi omogućili carinama da efikasnije izvršavaju svoje odgovornosti finansija i kontrole. Međutim, sam automatizovani sistem ne garantuje eliminaciju proceduralnih zastoja, nedostatka transparentnosti i nedoslednih procesa carinjenja.\nNaši SGS stručnjaci su sarađivali sa više zemalja da bi stvorili sisteme upravljanja carinom zajedno sa sistemima za elektronsku razmenu podataka. Ova rešenja omogućuju stranama kao što su banke, ministarstva i transportne linije privatnog sektora da se neprimetno međusobno uklope i koriste jedan prozor za slanje i primanje poruka, čime se poboljšava brzina komunikacije i eliminiše dupliranje instrukcija.\nKontaktirajte nas da biste saznali više o tome kako naši sistemi za upravljanje carinom mogu da vam pomognu.


Home|Poreske obaveze paušalaca\nPaušalno oporezivanje je namenjeno preduzetnicima koji su kao paušalci razvrstani u grupe prema pretežnoj delatnosti koju obavljaju, i predstavlja sistem oporezivanja pretpostavljenog prihoda. Tokom 2020.godine je uveden novi sistem čiji je cilj bio da pojednostavi proceduru obračuna paušalnog poreza i doprinosa.\nJedna vrsta pomoći svim paušalcima treba da bude kalkulator poreza i doprinosa dostupan na portalu Poreske uprave, gde mogu da saznaju koliki je porez koji bi trebalo da plate. Osim što je kalkulator koristan alat paušalcima, od koristi može da bude i onima koji žele da to postanu, na osnovu čega mogu da procene koliki će deo zarade morati da izdvoje na ime poreza.\nOsnovica za paušalno oporezivanje\nZa određivanje osnovice za paušalno oporezivanje pre svega se posmatra prosečna mesečna zarada ostvarena po zaposlenom za poslednjih 12 meseci. U obzir se isto tako uzima područje na kom se ostvaruje, jer može da varira i na nivou grada Beograda, dok se u unutrašnjosti takođe razlikuje.\nPolazna osnovica može da se umanji ili uveća u zavisnosti od toga gde je registrovano sedište poreskog obveznika. Pored toga, može se definisati i u zavisnosti od vremena koje je proteklo od registracije preduzetnika, kao i starosti poreskih obveznika i njihove radne sposobnosti.\nSistem paušalnog oporezivanja nudi brojne pogodnosti, ali je bitno da dobro razmotrite sve mane i pogodnosti koje donosi. Činjenica je da nije idealno rešenje za svakoga, najpre zbog toga što treba zadovoljiti određene kriterijume. Najbolje bi bilo da se pre donošenja odluke konsultujete sa pravnikom i knjigovođom.\nPaušalci oslobođeni obaveze vođenja dvojnog knjigovodstva\nOno što je bitno kao novina u oporezivanju paušalaca je da su oslobođeni dvojnog knjigovodstva. Dvojno knjigovodstvo podrazumeva da se sve poslovne promene na evidentiraju najmanje na dva propisana računa, prema Pravilniku o kontnom okviru, na dugovnu i potražnu stranu, i podrazumevaju ravnotežu aktive i pasive.\nDvojno knjigovodstvo vode sva pravna lica i preduzetnici koji primenjuju Zakon o računovodstvu. U obavezi da primenjuju dvojno knjigovodstvo su i svi korisnici budžetskih sredstava koji primenjuju Uredbu o budžetskom računovodstvu i u skladu sa njom vode računovodstvo i sistem glavne knjige.\nObaveze dvojnog knjigovodstva su oslobođeni preduzetnici paušalci koji vode samo poslovnu knjigu o ostvarenom prometu. Pored njih, tu su i preduzetnici koje se svrstavaju u mikro lica koji u svom poslovanju primenjuju Pravilnik za mikro pravna lica, čak i ako vode knjige po sistemu dvojnog knjigovodstva.\nPaušalci i novine u paušalnom oporezivanju\nPaušalci su ranije imali obavezu da se Poreskoj upravi podnese poreska prijava PPDG-1R, kao i zahtev za odobravanje paušalnog oporezivanja. Ta obaveza više ne postoji, već se sve obavlja elektronski, preko portala Poreske uprave. Uprava je u obavezi da rešenje izda u roku od 48 sati od podnošenja zahteva.\nPoreski obveznik dobija elektronsko rešenje, a dan prijema u poštansko sanduče smatra se danom uručenja. Da bi pristupio rešenju, paušalac mora da poseduje kvalifikovani digitalni sertifikat. Na isti način paušalac će dobiti rešenje od Poreske uprave kojim se nalaže vođenje poslovnih knjiga, ukoliko se izmene uslovi poslovanja, i prestane da ispunjava kriterijume za paušalno oporezivanje.


Goleada u Kupu Hrvatske: Varaždin pobedio Karlovec sa 29:0! - SPORTSKI ŽURNAL\nU toj „viktorija“ goleadi, čak devet golova postigao je Skorup, koji igra na pozajmici iz Hajduka\nFOTO: Fejsbuk/FK Varaždin\nU osmini finala Županijskog kupa, koji se igre u okviru fudbalskog Kupa Hrvatske, Varaždin je pobedio ŠNK Karlovec sa neverovatnih 29:0!\nU toj „viktorija“ goleadi, čak devet golova postigao je Skorup, koji igra na pozajmici iz Hajduka, preneo je Indeks.hr.\nVisok rezultat viđen je i u utakmicama pretkola Hrvatskog fudbalskog kupa, pa je tako NK Gaj iz Maca, koji se takmiči u 3. hrvatskoj ligi, savladao ličkog županijskog ligaša NK Lika 95 iz Korenice sa 20:2.\nSvaka njima čast · 23 septembar, 2020 12:06\nAli to nije fudbal


Свечано отворена Етно-изложба „У сусрет традицији“ - Градска општина Гроцка\nYou are at:Home»Novosti»Manifestacije»Gročanske svečanosti 2016»Svečano otvorena Etno-izložba „U susret tradiciji“\nSvečano otvorena Etno-izložba „U susret tradiciji“\nBy Info Služba on\t 30. jula 2016. Gročanske svečanosti 2016\nU velikoj sali Skupštine opštine Grocka u okviru Etno dana 49. „Gročanskih svečanosti“ danas je svečano otvorena Etno-izložbu koju nam je priredila Unija žena Gradske opštine Grocka.\nIzložbi ,koja nosi tematski naziv „U susret tradiciji“, prisustvovali su predsednik gradske opštine Grocka Dragoljub Simonović, zamenica predsednika gradske opštine Grocka Živadinka Avramović, članovi veća, direktorka Centra za kulturu Grocka Zorica Atić, direktora Osnovne muzičke škole Grocka Branka Ivković Petronić, ovododišnji izlagači i sugrađani.\nNa samo početku programa prisutne je pozdravio predsednik gradske opštine Grocka Dragoljub Simonović,koji je ovom prilikom istakao značaj očuvanja kulturnog i istorijskog nasleđa Srbije i srpskog naroda.\nU ime izlagača i učesnika izložbe ideju postavke predstavla je zamenica predsednika gradske opštine Grocka Živadinka Avramović, koja je ujedno i predsednica Unije žena opštine Grocka, a na inicijativu gospođe Avramović priređena je danšnja izložba tradicionalnih predmeta i ručnih radova iz kolekcije više meštana sa teritorije Opštine.\nU okviru muzičkog dela programa nastupao je orkestar „Odjek“ , koga čine učenici Osnovne muzičke škole Grocka , koji su izveli srpske tradicionalne pesme: „Tamo daleko“, „Kosovski božuri“ i „Vidovdan“.\nTakođe, prisutni su uživali u nastupu pevačke grupe Osnovne muzičke škole iz Grocke, Vrčina i Vinče , koja je izvela splet srpskih i ruskih pesama .\nČlaniice Unije žena Gradske opštine Grocka, Danijela Lazović i Jordanaka Markov kazivale su najlepše stihove srpske poezije, a Joka Milošević i Lidija Mićić kazivale su pesme čije su atorke.\nSpecijalna gošća Slavica Stanišić, na oduševljenje publike, uz pratnju orkestara „Odjek“, otpevala je dve ruske pesme.


Mlada tenisrka je sjajnim izdanjima u Tokiju ušla "pod kožu" brojnim ljubiteljima "belog sporta" i najavila da se svakako od nje mogu očekivati novi uspesi u budućnosti.\nI dok na terenu, kada predstavlja Srbiju ili igra na turnirima širom sveta, Nina deluje maksimalno spremno i fokusirano, na društvenim mrežama, otkriva i svoju opušteniju stranu.\nTako se pored fotografija sa mečeva, mogu pronaći one nastale kada su momenti predaha od sporta u pitanju, te nekoliko objava sa plaže, koje mladu teniserku predstavljaju u punom sjaju.\nNina sa pratiocima na Instagramu deli fotogarafije sa odmora i uživanja u suncu i moru, a na ovoj društvenoj mreži nju prati nešto više od 30.000 ljudi.\nOva 24-godišnja Beograđanka je od 2016. godine deo VTA, a kako je sama u nekoliko navrata izjavila, cilj joj je da bude među 50 najboljih teniserki sveta, a trenutno se nalazi na 92. poziciji, dok joj je najbolji plasman 81. mesto.\nVideo: Novakov urlik pa lomljenje reketa


Srbija subvencioniše zamjenu stolarije – ASinfo Portal\nSrbija subvencioniše zamjenu stolarije\n26.03.2022. / 9:30\nBEOGRAD – Na javni poziv Ministarstva rudarstva i energetike Srbije za unapređenje energetske efikasnosti, koji je objavljen početkom februara, prijavila se 151 lokalna samouprava.\n“Energetska efikasnost je stub energetske bezbednosti Srbije i ključno pitanje privrednog razvoja. Obezbedili smo dve milijarde dinara subvencija za građane i očekujemo da ćemo tim sredstvima sprovesti energetsku sanaciju u više od 20.000 domaćinstava“, kaže pomoćnik ministarke rudarstva i energetike Milan Macura.\nKako je rekao, zamjenom stolarije, izolacije, krovova i sistema grijanja umanjuje se potrošnja energije, poboljšava kvalitet vazduha u urbanim sredinama, unapređuje kvalitet grijanja i uslova života u domaćinstvima.\nPomoćnik ministarke je rekao za TV Vesti da Srbija godišnje troši 40 odsto energije više od zemalja u regionu koja se baca kroz dotrajalu stolariju i neizlovane kuće, zbog čega je država odlučila da pruži finansijsku pomoć kako bi unapredila energetsku bezbjednost i građanima omogućila smanjenje nepotrebnih troškova, saopštilo je ministarstvo.\n“Procene su da ćemo realizacijom novog javnog poziva ostvariti uštede na godišnjem nivou jednake proizvodnji energije gradske toplane u Nišu. Kada su uštede računa u pitanju, oni će u proseku biti niži za 20 do 30 odsto”, rekao je on.\nMacura je napomenuo da je ovaj projekat važan za svako domaćinstvo u Srbiji, da postoji veliko interesovanje građana koji žele da učestvuju i u novim javnim pozivima za druge mjere energetske efikasnosti.\n“Pre dva dana potpredsednica vlade Zorana Mihajlović posetila je porodice Tomić i Ðukić iz Niša koje su zamenile stolariju i izolaciju na svojim kućama. Obe porodice su pohvalile jednostavne i efikasne procedure za apliciranje. Nama je veoma važno da do sada nije bilo zloupotreba i da su izvođači radova efikasno sarađivali sa opštinama i gradovima. U svim domaćinstvima koja smo obišli rekli su nam da planiraju da se prijave i na sledeće javne pozive za druge mere i da je ovo za njih veoma značajna podrška i pomoć“, naveo je Macura.\nOn je podsjetio da je Svjetska banka prije dva dana odobrila zajam u vrijednosti od 50 miliona dolara za podršku povećanju energetske efikasnosti u Srbiji i da će time biti obuhvaćeno 80.000 domaćinstava u Srbiji, a posebno ona koja su socijalno ugrožena.\n“Svetska banka je prva međunarodna finansijska institucija koja je zvanično podržala naš program energetske efikasnosti. S obzirom na to da se socijalno ugrožena domaćinstva najčešće greju na čvrsta goriva, obezbedićemo im bespovratna sredstva za zamenu sistema grejanja i prelazak sa uglja na ekološki prihvatljiva rešenja“, rekao je Macura.\nOve godine obezbeđeno je više od 200 miliona evra za unapređenje energetske efikasnosti u domaćinstvima i javnim objektima.\n“Imamo radove u velikom broju vrtića i škola, ali smo omogućili i olakšice za devastirane opštine koje u javnom pozivu mogu da učestvuju sa 30 odsto sredstava, dok će ministarstvo obezbediti 70 odsto“, zaključio je on. Tanjug\nTagovi: energetska efikasnostsrbija


Afera sa antraksom potresa SAD – Nadlanu.com\nAfera sa antraksom potresa SAD\nObjavljeno 15. jula 2014. / 20:00:23\nReč je o najvećoj aferi vezanoj za biološku bezbednost u SAD posle više godina.\nNaučnici su otpušteni dva dana nakon što su federalni zdravstveni zvaničnici objavili detalje istrage o neadekvatnom rukovanju naučnika uzorcima antraksa, u američkom Centru za kontrolu i prevenciju bolesti (CDC).\nTa istraga je dovela do otkrića o dodatnim kršenjima bezbednosnih propisa u CDC, što je izazvalo ponovnu zabrinutost zbog načina na koji naučnici u toj službi i širom SAD rukuju opasnim mikrobima.\nU jednom novootkrivenom incidentu, naučnici iz CDC su kontaminirali uzorke nisko patogenih virusa ptičjeg gripa jednom visoko patogenom vrstom i u martu su te uzorke uputili u laboratoriju Ministarstva poljoprivrede, gde su virusi brzo usmrtili sve piliće koji su im bili izloženi.\nNI DUPLIRANI GLASOVI NISU POMOGLI: Filip Reljić izbačen iz "Zadruge" (VIDEO)\nIzvršni direktor Nacionalnog naučnog savetodavnog veća za biološku bezbednost (NSABB) Meri Groš obavestila je naučnike mejlom u nedelju uveče da njihove usluge više nisu potrebne te da će biti zamenjeni, a dva naučnika su izjavila da su obaveštenje dobili bez prethodnog upozorenja.\nVeće u čijem su sastavu bili otpušteni naučnici je pod nadzorom Nacionalnog instituta za zdravlje.\nPotkomitet američkog Predstavničkog doma sutra će, kako je planirano, održati sastanak o propustima u CDC.\nMedju otpuštenima je i mikrobiolog Pol Kejm sa Univerziteta Severne Arizone, koji je igrao ključnu ulogu u istrazi o napadima antraksom 2001. godine u kojima je ubijeno petoro ljudi, a još 17 zaraženo.


Schmidt sa Softićem: Potrebna jaka i nezavisna CBBiH – Jedinstvena Bosna i Hercegovina\nSchmidt sa Softićem: Potrebna jaka i nezavisna CBBiH\nObjavljeno\t 9. Avgusta 2021. od strane\thaler / Nema komentara na Schmidt sa Softićem: Potrebna jaka i nezavisna CBBiH\nFoto: FENAVisoki predstavnik Christian Schmidt održao je danas u Sarajevu sastanak s guvernerom Centralne banke Bosne i Hercegovine (CBBiH) Senadom Softićem.\nSchmidt je naglasio potrebu za postojanjem jake i nezavisne CBBiH – dejtonske institucije koja štiti stabilnost monetarnog i finansijskog sektora BiH od svog osnivanja 1997. godine, čime direktno doprinosi sveukupnoj stabilnosti i razvoju zemlje – saopćeno je iz OHR-a.\nVisoki predstavnik i guverner CBBiH razmijenili su mišljenje o potrebi očuvanja i daljnjeg razvijanja dosadašnjih uspjeha, te o važnosti kontinuiranog rada upravljačkih struktura CBBiH u cilju očuvanja neometane sposobnosti CBBiH da izvršava svoje ustavne i zakonske obaveze.\nVisoki predstavnik je također naglasio koliko cijeni rad CBBiH kojim je ova institucija zadobila povjerenje javnosti u cijeloj zemlji.\nVisoki predstavnik Christian Schmidt i guverner CBBiH Senad Softić također pozdravljaju ponudu Deutsche Bundesbank – centralne banke Savezne Republike Njemačke – da pojača svoj dijalog s CBBiH kako bi se dodatno unaprijedili kapaciteti CBBiH za usklađivanje s EU standardima i provođenje najboljih primjera iz prakse u sistemu centralnog bankarstva u BiH – navodi se u saopćenju.\nŠta je stvarna pozadina ustupanja predmeta Tužilaštva BiH – Tužilaštvu RH\nProfesor Kamberović: Dodik je čovjek opasnih namjera


Narodna skupština razmotrila Prijedlog poslovnika\nFoto: N.N. | Narodna skupština razmotrila Prijedlog poslovnika\nSrna 30.06.2020 21:01\nBANJALUKA - Narodna skupština razmotrila je Prijedlog poslovnika Narodne skupštine Republike Srpske čiji je cilj da se unaprijedi rad i poveća efikasnost rada parlamenta, te otklone uočeni nedostaci u važećem Poslovniku, uz kontinuirano čuvanje digniteta najviše republičke zakonodavne institucije.\nPredsjednik Zakonodavnog odbora Narodne skupštine Republike Srpske Dušica Šolaja je u završnoj riječi o ovom prijedlogu ponovila da su netačne teze pojedinih poslanika da se donošenjem novog poslovnika guše prava i slobode poslanika.\nPoslanik SNSD-a Nedeljko Ćorić rekao je da treba sačuvati dignitet Narodne skupštine, te je izrazio nadu da će nakon usvajanja novog poslovnika parlament biti brži, svrsishodniji i produktivniji u svom radu.\nOn je tokom ranije poslaničke rasprave u Narodnoj skupštini o Prijedlogu poslovnika rekao da se poslanici u Skupštini ne trebaju međusobno vrijeđati, već da nastoje da se rad parlamenta podigne na viši nivo, te takmiče u idejama i donošenju korisnih zakona za građane.\nPoslanik PDP-a LJubiša Krunić naveo je da je novi Poslovnik diskriminatorski, te da dignitet Skupštine ne ruše opozicionari, već poslanici "preletači, koji su se prodali i koje je neko kupio".\nŠef Kluba poslanika SDS-a Miladin Stanić rekao je da će ta stranka i poslije usvajanja novog poslovnika, koji je ocijenio kao nedemokratski, "boriti protiv nenarodne vlasti".\n"Mijenjanje Poslovnika je posljedica nemoći vlasti", rekao je Stanić.\nPotpredsjednik Narodne skupštine Denis Šulić zaključio je današnje zasjedanje koje će biti nastavljeno sutra razmatranjem Nacrta zakona o faktoringu.\nPoslanici će razmatrati i nacrte zakona o upravnoj inspekciji i o izmjenama i dopunama Krivičnog zakonika Republike Srpske.\n"Nacionalni interes Bošnjaka nije povrijeđen u postupku izgradnje Koridora Vc"


Negativ: Mržnja ili narušavanje javnog reda…\nNakon fudbalske utakmice Srbija-Albanija, na kojoj se desio incident s bespilotnom letelicom, u više gradova u Vojvodini napadnute su ili spaljene pekare, burekdžinice, poslastičarnice građana Srbije albanske nacionalnosti. Doduše, takozvani huligani-napadači su „greškom“ napali i objekte građana koji nisu albanske, već goranske nacionalnosti.\nI u Bečeju je u noći između 18. i 19. oktobra napadnuta poslastičarnica „Šar“, koja je u vlasništvu građanina Bečeja albanske nacionalnosti. Tužilaštvo, međutim, „događaj“ nije kvalifikovalo kao širenje mržnje – jer prethodni događaji na teritoriji Vojvodine nakon fudbalske utakmice Srbija-Albanija ukazuju na to da se ne radi o „običnom“ napadu – već kao krivično delo uništenje i oštećenje tuđe stvari.\nPolicija je, naime, saopštila, zaboravivši da navede čak i inicijale imena huligana: „Efikasnom akcijom novosadske Policijske uprave rasvetljen je napad na jednu poslastičarnicu u Bečeju (’Šar’) koja je u vlasništvu meštanina albanske nacionalnosti. Zbog sumnje da je, betonskom kuglom, razbio staklo na izlogu poslastičarnice, policija je, u službenim prostorijama, saslušala 18-godišnjeg Bečejca. Nadležno tužilaštvo kvalifikovalo je ovaj događaj kao krivično delo uništenje i oštećenje tuđe stvari, a policija će protiv osumnjičenog podneti i prekršajnu prijavu za narušavanje javnog reda i mira“, piše u saopštenju policije.\nPredstavnici policije, inače, nerado pričaju o širenju mržnje prema onima koji su drugačiji. Tako je bilo i 20. oktobra u Novom Sadu, kada je na sastanku gradonačelnika Novog Sada i načelnika novosadske Policijske uprave, sa vlasnicima pekara i poslastičarnica koje su prethodnih dana napadnute u Novom Sadu, načelnik policije odbio da komentariše na tu temu. Novoimenovani načelnik Policijske uprave Novi Sad Siniša Radaković rekao je da ne može da priča.\nEpilog priče je da će Srbija, Vojvodina i Bečej do sledeće prilike kada će oni koji su drugačiji od većine ponovo biti mete, kao što su bili i ranije – setimo se „divljanja huligana“, paljenja džamije i prethodnih napada na pekare i poslastičarnice, kada su i u Bečeju napadnuti objekti građana albanske nacionalnosti – ćutati o tome da u ovoj državi još „živi“ mržnja prema drugačijem.\nMali oglasi - 31. oktobar 2014.\nU školi „Petefi Šandor“: Obustavljena nastava zbog grejanja\nIzbori za nacionalne savete: SVM je ponovo pobedio\nViše iz ove kategorije « Obezbeđivanje informisanja u lokalnim samoupravama: U Bečeju do sada bez konkursa\tPregled ideja o rekonstrukciji Pogače: Do Pogače za milion evra »


Nada "Redsa" surovo - "Plaća me Lester a ne Liverpul" - Sportske.net\nNada "Redsa" surovo - "Plaća me Lester a ne Liverpul"\nU narednom kolu možemo dobiti šampiona Premijer lige.\nIz Barselone tvrde - "Ništa još nije gotovo!"Klauzula koja će Nejmara odvesti iz Pariza?Rajola u ulozi mirotvorca, Napulj ne gubi svoje dete!Hoćemo li gledati meč Liverpul vs Siti za titulu engleskog prvaka? Ovo su kombinacije...Hoćemo li gledati meč Liverpul vs Siti za titulu engleskog prvaka? Ovo su kombinacije...\nOstalo je samo dva kola do kraja uzbudljive borbe za titulu, Mančester siti dočekuje Lester. Sve oči će biti uprte u trenera "Lisica" Brendana Rodžersa, Škot je bio veoma blizu da osvoji titulu sa "Redsima" svojevremeno.\nNaravno pre ovog duela koji je na programu u ponedeljak čeka nas sudar Klopa sa još jednim bivšim trenerom Liverpula, "Redsi" gostuju Rafi Benitezu na noge, Njukasl je u usponu forme.\nNavijači sa "Enfilda" očekuju da oba bivša trenera slavnog engleskog kluba "odrade" svoj posao, posebno Rodžers koji je maltene zadnja nada da Liverpul sustigne Gvardioline pulene.\nMeđutim, bivši trener Seltika ne gleda tako na predstojeći duel.\n"Daćemo sve od sebe, kao i svaku utakmicu. Prilika da se pomogne mom bivšem klubu ne menja moj odnos prema utakmici. Nikako, ja sam zaposleni u Lesteru, oni mi daju platu, fokusiram se samo na moj tim. Biće teška utakmica, obratićemo pažnju na odbranu i onda naravno pokušati da pokažemo kvalitet kada imamo loptu u nogama", izjavio je Rodžers pred meč sa Sitijem.\nLester se nalazi u dobroj formi, u prethodnom kolu su dobili Arsenal predvođeni Džejmijem Vardijem. Englez ima odličan učinak protiv timova iz velike šestorke, videćemo kakav će biti u ponedeljak.


31 Maj, 2007 21:34\nRuski vojni test odgovor na anti-balistički sistem SAD\nPredsednik Rusije Vladimir Putin izjavio je kako je ovonedeljni test interkontinentalne balističke rakete ''napor ka izjednačavanju svetskog strateškog balansa''(izvor: BBC WORLD). Verovatnije je, međutim, da test predstavlja direktni odgovor na planirani projekat SAD ''Balistički šiti'' koji uključuje izgradnju sistema raketnih presretača na teritoriji Poljske i Češke. Putin je takođe dodao da će Rusija nastaviti da razvija svoje vojne kapacitete, i optužio Vašington za početak nove runde trke naoružanja.\n30 Maj, 2007 21:53\nGlasanje o formiranju međunarodnog suda u Libanu\nSavet Bezbednosti UN glasaće o stvaranju međunarodnog krivičnog suda koji bi trebao da presuđuje u slučaju ubistva Rafika Al Haririja, bivšeg Premijera Libana. Njegovo smrt u 2005, kao i kasnija istraga koja je ukazala na sirijske elemente, uvela je bliskoistočnu zemlju u krizni period, uključujući trenutno opsadno stanje između vojske i naoružanih fundamentalista u izbegličkog kampa nadomak Tripolija. Iako je sirijski Predsednik Bašar Al Asad odbacio mogućnost saradnje sa sudom, nade su da bi potencijalno međunarodno prisustvo pomoglo stabilnosti regiona.\n29 Maj, 2007 20:40\nObnova ugovora između Libije i BP\nBritanska naftna kompanija BP najavila je da će se uskoro obnoviti poslovnu saradnju sa Libijom. Predstavnici libiske Nacionalne Naftne korporacije potvrdili su ovu vest, i naveli da će novi ugovor podrazumevati istraživanje zaliha zemnog gasa, a da će njegova vrednost iznositi oko 900 miliona dolara. Zvanično potpisivanje ugovora očekuje se tokom posete britanskog Premijera Toni Blera Tripoliju. BP se povukao iz Libije tokom 1974, nakon što je ta država nacionalizovala naftnu industriju.\n28 Maj, 2007 21:07\nDirektni pregovori Irana i SAD\nPredstavnici Vašingtona i Teherana održali su direktne pregovore po prvi put od 1980, a tema susreta u Bagadadu bila je stabilizcija bezbednosne situacije u Iraku. Susret je trajao 4 časa, i pored međusobnog optuživanja, delegati su potvrdili da su u planu budući sastanci. Diplomatski odnosi Irana i SAD nalaze se u lošem stanju već decenijama, a nedavne krize, poput invazije Iraka i pitanja iranskog nuklearnog programa samo su ih dodatno pogoršali. Nada se da će direktni susreti poput ovog, kojim se administracija Džordža Buša dugo opirala, poboljšati zategnute odnose.\n27 Maj, 2007 23:05\nMasovna konverzija Indijaca u Budizam\n2000 osoba preuzelo je Budizam kao svoju religiju u velikoj ceremoniji u indiskom gradu Mumbaj. Oni su pripadali najnižoj kasti u Hindu društvu, poznatu kao ''Nedodirljivi'', i većina se nada da će kroz Budizam naći poštovanje i dostojanstvo koje im je bilo uskaćivano. Iako je u Indiji diskriminacija na bazi kasta proglašena nezakonitom tokom 50tih godina prošlog veka, predrasude i nejednakost i dalje žive u većinskoj Hindu populaciji.\n26 Maj, 2007 16:00\nPregovori Predsednika i Premijera Ukraine\nPremijer Viktor Ljušenko i Predsednik Viktor Janukovič održali su noćas direktne pregovore, i najavili da će se oni nastaviti i danas. Višemesečna politička kriza Ukrajine, izazvana Predsednikovom odlukom da raspusti Parlament, dobila je nedavno novu dimenziju zbog konfiznih vesti o podeli unutar Ministarstva Unutrašnjih Poslova. Od zadnjih izbora i ''narandžaste revolucije'', pro-zapadni i pro-ruski politički lideri Ukraine nisu uspela da pronađu model zajedničkog funkcionisanja.\nAl Sadr ponovo u Iraku\nImam Moktada Al Sadr, jedan od ključnih šijitskih lidera, održao je propoved pred 6000 pristalica u iračkom gradu Kufi. U svom obraćanju, Al Sadr je napao američko prisustvo u Iraku, i podvukao da nije napuštao zemlju, iako se proteklih 8 meseci nije pojavio u javnosti. Al Sadr je vođa paravojne Mahdi Armije, i veruje se da početkom godine prebegao u Iran zbog mogućnosti da bude uhapšen.\n24 Maj, 2007 20:57\nProcena UN iranskog nuklearnog programa\nMohamed Al Baradej, šef agencije Ujedinjenih Nacija za kontrolu atomske energije, izneo je nove optužbe na račun Teheranovog sprovođenja nuklearnog programa. Prema njegovim rečima, Iran je ignorisao zabrane i apele međunarodne zajednice, i nastavio razvijanje pratećih nuklearnih industrijskih kapaciteta. Pored toga, naveo je da bi ta država bila u stanju da napravi nuklearnu bombu za 3 do 8 godina. SAD su prve reagovale na ovu izjavu, i zatražile proširenje sankcija koje je Savet Bezbednosti izglasao početkom godine.\n23 Maj, 2007 22:56\nNastavak izraelske ofanzive u Pojasu Gaze\nIzraelske Odbrambene snage bombardovale su i uništile dve zgrade u Pojasu Gaze, i sproveli nekoliko racija na granici sa Egiptom. Istovremeno, palestinski Predsednik, Mahmud Abas, pozvao je na prekid neprijateljstava i nastavak mirovnih pregovora. Predstavnici Hamasa su, međutim, najavili veliku odmazdu ukoliko Izrael napadne vođe te organizacije, uključujući trenutnog Premijera, Ismaila Hanija.\n22 Maj, 2007 21:07\nNeuspeh primirja u Tripoliju\nPoslednje primirje između vojske i boraca Fatah Al Islam zabarikadiranih u izbegličkom kampu nadomak Tripolija trajalo je samo 40 minuta. Do nastavka borbi je došlo pošto je napadnut humanitarni konvoj koji je pokušao da raspodeli pomoć nekim od preko 40 000 stanovnika kampa Nahr Al Bared. Humanitarne agencije u Libanu navode da je situacija unutar kampa veoma teška, a Sekretar UN, Ban Ki Mun je osudio napad na konvoj i apelovao na obustavljanje neprijateljstava. Istovremeno, Arapska Liga i EU podržale su vojnu akciju libanske vojske protiv militanata, koje su obe organizacije nazvale ''teroristima''. U sukobu je do sada poginulo preko 80 osoba.\n21 Maj, 2007 20:54\nNovi Predsednik Istočnog Timora\nNajmlađa međunarodno priznata država na svetu dobila je novog Predsednika. Hose Ramos Horta (Jose Ramos-Horta), dobitnik Nobelove nagrade za Mir zvanično je postao Predsednik nakon što je na izborima osvojio 69% glasova. Iako je mesto Predsednika ceremonijalno, nade su da će stabilni demokratski proces uspeti da umire nestabilnu situaciju u zemlji koja je srušila predhodnu Vladu.\n21 Maj, 2007 19:07\nDva dana Nahr Al Bareda\nTrenutno je 21. maj, 17:44.\nSvetske TV mreže prenose snimke stambenog predgrađa Tripolija. Između gusto načičkanih svetlo-krem stambenih zgrada dižu se gusti oblaci belog i crnog dima dok mikorfoni jasno hvataju zvuke paljbe ručnog naoružanja, teških mitraljeza i detonacija topovskih granata.\nBorci grupe Fatah Al Islam bore se uživo protiv libanske vojske.\n20 Maj, 2007 18:48\nSukobi vojske i islamista u Libanu\n11 vojnika i nepoznati broj ekstremista poginuo je tokom više sukoba u drugom najvećem gradu Libana, Tripoliju. Prema zvaničnim informacijama, prvi sukob izbio je u palestinskom izbegličkom kampu, a zatim se proširio na još nekoliko lokacija. Još nije jasno kojoj su organizaciji borci pripadali, ali se strahuje da incident može da naruši balans između pro-zapadne Vlade i Hezbolaha.\n20 Maj, 2007 04:44\nIz Putinove Rusije sa ljubavlju, Deo Prvi\n19 Maj, 2007 21:15\nRast tenzija između Muslimana i Hindusa\nStotine policajaca raspoređeno je u gradu Hiderabad (Hyderabad) u indiskoj državi Andhra Padeš(Andhra Pradesh) nakon jučerašnjeg bombaškog napada na džamiju iz 17 veka u kojem je poginulo 11 osoba. U sukobima koji su usledili, dodatnih 5 osoba izgubilo je živote. Istražitelji veruju da iza bombaškog napada, drugog na džamiju ove godine, stoji strana grupa koja želi da isprovocira religiozne sukobe. Manmohan Sink, indiski Premijer, pozvao je građane na uzdržavanje od nasilja, ali su lokalne vlasti u svim federalnim državama upozorene da očekuju sukobe.


Makedonija najkorumpiranija, a gde je Srbija - Sputnjik Srbija\n22:33 09 April 2020\n13:42 25.01.2017 (osveženo 14:54 25.01.2017) Preuzmite kraći link\nSrbija se nalazi na 72. mestu, sa indeksom korupcije 42, u najnovijem godišnjem izveštaju koji je danas objavio „Transparensi internešenel“.\n„Transparensi internešenel“ je u godišnjem izveštaju upozorio da su masovna korupcija i socijalna nejednakost glavni uzroci jačanja populističkih političara i pokreta širom sveta.\nPrema indeksu korupcije u 2016. godini, 69 posto zemalja od ukupno 176 nalazi se ispod indeksa 50, na skali od 0 (visoko korumpirane) do 100 (zemlje bez korupcije).\nOd država regiona najniži indeks korupcije je u Hrvatskoj, koja je se nalazi na 55. mestu (indeks 49), potom slede Crna Gora na 64. mestu (indeks 45), Bosna i Hercegovina 83. poziciji (indeks 39) i Makedonija koja se nalazi na 90. mestu.\nNajmanje korumpirane zemlje su Danska i Novi Zeland sa indeksom korupcije 90, dok je nagore plasirana Somalija na 176. mestu sa indeksom samo 10.\nIako nema zemlje koja je u potpunosti lišena korupcije, zemlje koje su na samom vrhu, dakle najčistije od korupcije su države čije su karakteristike slične: otvorene vlade, sloboda medija, visok stepen građanskih sloboda i nezavisni pravosudni sistemi.


Vesti online / Vesti / Svet / Novi napad talibana: Seju smrt po Avganistanu\nNaoružani talibanski borci napali su danas grad Gazni u centralnom Avganistanu, pucajući na kuće i prodavnice i preuzeli kontrolu u nekim delovima centra grada, saopštili su zvaničnici.\nAvganistan (Foto: Arhiva)\nNapad na strateški grad koji se nalazi na glavnom putu između Kabula i južnog Avganistana predstavlja demonstraciju snage u trenutku kada su sve jače spekulacije o mogućem prekidu vatre tokom verskog praznika ovog meseca, prenosi Rojters.\nSukobi između vladinih snaga i talibana počeo je oko dva sata ujutru, po lokalnom vremenu, i primorao zvaničnike da zatvore auto put koji povezuje Kabul i severoistok zemlje.\n- Talibani su ispalili rakete blizu stambene i poslovne četvrti. Već osam sati pucnjava ne prestaje - rekao je viši zvaničnik u Gazni i dodao da je opasno za ljude da izlaze iz svojih kuća.\nPortparol talibana Zabihulah Mudžahid izjavio je da su oni preuzeli delove grada i da su mnogi poginuli.\nAgencija AP prenosi da je u sukobu ubijeno najmanje 14 policajaca.\nKako se navodi, povređeno je najmanje 20 osoba, a primećen je i određeni broj talibanskih boraca koji su ubijeni u sukobu, a čija tela se još nalaze na ulicama.\nSVET Provladine snage ubile više civila u Avganistanu nego talibani\nSVET Talibani u žestokoj ofanzivi: Više stotina poginulih i ranjenih\nSVET U napadu talibana poginulo najmanje 14 policajaca


Sport je univerzalni jezik koji razumeju ljudi iz svih krajeva sveta. Upravo zbog toga je, prema rečima Miroslava Luburića iz fondacije „Ana i Vlade Divac“, fudbalska lopta bila sredstvo komunikacije između mladih migranata i izbeglica smeštenih u centru u Šidu i njihovih lokalnih vršnjaka u projektu „Slavimo raznolikost“.\n„Napravili smo saradnju sa lokalnim klubovima u Šidu. Doveli smo decu iz prihvatnog centra na njihove treninge, tako da su oni i trenirali i igrali utakmice, ali ne tako da igra lokalno stanovništvo protiv migranata, već su se oni podelili u mešovite timove. Tu su bili i dečaci i devojčice i iz lokalnog stanovništva i iz migrantske populacije koji su se jako lepo družili. Kada je došlo do toga da u Šidu treba da se organizuju neke dodatne sportske aktivnosti, lokalna deca i njihovi treneri su dolazili i pitali nas kako mogu da dovedu decu iz prihvatnih centara da im se priključe mimo našeg projketa. To je baš ono što smo želeli da postignemo“,objašnjava Luburić.\nProjekat „Slavimo raznolikost“ realizovali su, osim fondacije „Ana i Vlade Divac“, humanitarna organizacija Oxfam i Delegacija Evropske unije (EU) u Srbiji.\nMarko Savio, šef kancelarije Oxfama u Srbiji, podvlači da je nephodno podsećati javnost da ljudi koji migrantskim rutama dolaze u Srbiju, beže od ratova, prirodnih i ekonomskih katastrofa.\n„Važno je da se ti ljudi osećaju kao kod kuće, da im pružimo priliku da izgrade odnose i osnuju zajednice, i da dobiju najosnovnije potrebe. Cilj ovog projekta je da imaju dobar život. To je nešto što bismo voleli da vidimo u celom svetu“, rekao je Savio.\nEvropska unija je od 2015. godine, kada je skoro milion ljudi stiglo u Evropu, do danas izdvojila gotovo 100 miliona evra za pomoć Srbiji u upravljanju migracijama, rekla je Brigite Kuhar iz Delegacije EU u Srbiji.\n„Aktuelni mešoviti migracioni tokovi nose veliku raznolikost. Mnoštvo je priča i ljudi koji potiču iz različitih kulturnih, religijskih, ekonomskih i socijalnih sredina. Brojni su motivi koji ih pokreću, kao i njihova očekivanja. Aktivnosti pod nazivom ’Slavimo raznolikost’ bile su prilika da čujemo mali deo tih priča i iskustava. One imaju za cilj da približe migrante i lokalno stanovništvo i omoguće međusobno razumevanje“, kaže Kuhar.\nPrema istraživanju Centra za slobodne izbore i demokratiju (CeSID), koje je sprovedeno juna ove godine u 19 lokalnih samouprava u kojima su prisutni migranti, 11 posto ispitanika ima pozitivno mišljenje o ljudima koji su napustili svoje matične zemlje, dok 40 procenata ima negativne stavove.\nNa anketno pitanje „Da li ste spremni da prihvatite migrante da trajno žive u vašem komšiluku?“ 16 posto građana je odgovorilo potvrdno, dok na to ne bi pristalo 58 posto.\nPrema rezultatima istraživanja, 30 posto ispitanika kao glavnu prepreku u prihvatanju migranata za stalno vidi kulturne, verske, običajne i razlike u mentalitetu, dok 19 procenata smatra da je Srbija siromašna zemlja.\nCilj projekta „Slavimo raznolikost“, koji je trajao od juna do avgusta i obuhvata više od 20 događaja, je povezivanje lokalnog stanovništva sa migrantima koji se nalaze u njihovim sredinama.\nPredrasude prema migrantskoj populaciji, kaže Miroslav Luburić, u najvećem broju slučajeva dolaze iz neznanja.\n„Oni misle da migranti ne održavaju higijenu ili da se loše ophode prema svojoj deci i ženama, što nije slučaj. Kada vidite da ti dečaci i devojčice igraju fudbal zajedno sa lokalnim dečacima i devojčicama, te predrasude moraju da nestanu“, kaže Luburić.\nPrema podacima Komesarijata za izbeglice iz jula ove godine, u prihvatnim centrima u Srbiji boravi oko 2.800 korisnika.\nVećina njih čeka da nastavi put, uglavnom u zemlje Zapadne Evrope.\nIzbjeglice i razvoj ekonomije u regionu


Vojne fabrike u dugovima, hale i oprema zastareli - Ekonomija - Dnevni list Danas\nPočetna » Ekonomija » Vojne fabrike u dugovima, hale i oprema zastareli\nU kakvom su stanju fabrike odbrambene industrije u koju država planira da uloži 43 miliona evra\nVojne fabrike u dugovima, hale i oprema zastareli\n* Nakon ulaganja očekuje se da izvoz 2017. dostigne 550 miliona dolara, a za tri godine 750 miliona dolara * Oružarima je pre dve godine obećano 60 miliona evra, ali ih nisu dobili\nDržava će do kraja narednog meseca u revitalizaciju domaće namenske industrije da uloži oko 43 miliona evra, saopštio je premijer Aleksandar Vučić, što je već drugi put da se najavljuje velika pomoć ovoj grani.\n2Piše: Zoran Radovanović 24. aprila 2017. 12.30\nNaime, krajem 2014. je Ministarstvo odbrane, takođe zvanično, najavilo investicije od svih 60 miliona evra, ali u fabrike do sada nije stigao ni jedan jedini cent. Oružari se ipak nadaju da je obećanje ovoga puta ozbiljnije, jer se očekuje da izvoz namenske industrije u 2017. „teži“ oko 550 miliona dolara, a da do 2020. dostigne 750 miliona dolara godišnje.\nPlan Vlade ipak nije lako ostvariv, jer je većina fabrika te grane decenijama suočena sa problemima i visokim poreskim dugovima, koji samo kod Zastave oružja dostižu fantastičnih osam milijardi dolara, a sa teretom obaveza bori se i čačanska Sloboda i druga preduzeća. Činjenica je da su dugovi nastali najvećim delom sredinom prošle decenije, uz prećutnu saglasnost države, koja je tolerisala nevraćanje kredita iz Fonda za razvoj kako bi i na taj način pomogla brži oporavak fabrika namenske proizvodnje. Dugovi su narasli zbog kamata, koji čine polovinu starih poreskih obaveza kragujevačkih oružara, dok sada redovno izmiruju dažbine i ostvaruju dobit. Analitičari zato tvrde da su ulaganja opravdana, očekuju da ih realizuje za sada država, dok po stupanju na snagu novog zakona o proizvodnji i prometu naoružanja i vojne opreme, čiji je nacrt prošao javnu raspravu, to bi mogli da učine i inostrani partneri. Namenska industrija je, uz automobilsku, gde ipak dominiraju inostrane kompanije (Fijat, Jura, Manjeti Mareli…) jedan od najvećih domaćih ne samo bruto, nego i neto izvoznika. Prvi partizan godišnje izveze municiju za više od 100 miliona dolara, Zastava oružje svoj asortiman plasira u više od 40 zemalja širom sveta, „Milan Blagojević“ gotovo kompletnu proizvodnu baruta prodaje inostranstvu…\nDa bi opstale na svetskim tržištima, domaćim fabrikama neophodno je ulaganje u nove hale, u podizanje tehničko-tehnološkog nivoa, što omogućava veću proizvodnju a manje troškove. Uz to, gotovo sve fabrike namenske stradale su u NATO bombardovanju, pa je na primer u kragujevačkoj Zastavi polovina pogona srušena a tri hale još su van upotrebe. Iako posluju u takvim uslovima, domaće fabrike imaju zavidan kvalitet, a koren toga datira još iz 80-ih godina prošlog veka, kada su kao deo Jugoslovenske industrije, u proizvodnji tenkova bili među prvih deset u svetu, među osam najboljih u proizvodnji podmornica i torpeda, helikoptera („gazela“), i borbenih aviona („galeb“ i orao“). Bivša SFRJ i Srbija su, krajem tih 80-ih, po izvozu oružja i tehnologije, koji je „težio“ više od dve milijarde dolara godišnje, bile peta vojna industrija na svetu.\nPlan državnog ulaganja\nNajviše novca od planiranih 43 miliona evra biće izdvojeno za Zastava oružje, 9,7 miliona, Prvoj petoletki je namenjeno 3,5 miliona, Fabrika municije Prvi partizan iz Užica može da računa na četiri miliona evra za novu fabriku, čiji kamen temeljac treba da bude položen u junu, a čačanska Sloboda dva miliona, za dve vertikalne prese – mehaničku i hidrauličnu. Zemunski Teleoptik – žiroskopi, koji je bio na ivici propasti, dobiće oko 6,86 miliona, jer su njegovi proizvodi sastavni deo vođenih projektila, dok će fabrika „Milan Blagojević“ iz Lučana dobiti 4,4 miliona evra za modernizaciju opreme i ulaganje u veću bezbednost. Pribojski FAP, koji treba da uđe u sistem odbrambene industrije, dobiće 2,5 miliona evra, za obaveze iz UPPR-a. Vazduhoplovni zavod „Moma Stanojlović“ iz Batajnice će dobiti četiri miliona evra, Tehnički remontni zavod iz Čačka tri, kragujevački dva miliona, dok će u poligon u Nikincima, gde se ispituju nova borbena sredstva, biti uloženo 1,5 miliona, za izgradnju tri nova objekta. Fabrika Krušik iz Valjeva nije tražila novac, dok su u kruševački Trajal i Prvu iskru iz Bariča sredstva uložena ranije.\nZa FAP uslovno\nPribojski FAP novac namenjen revitalizaciji vojne industrije dobio je uslovno – ukoliko savlada tehnologiju proizvodnje vozila sa nezavisnim vešanjem. Reč je o novom borbenom vozili u čijoj izradi, pored FAP-a, učestvuju i kragujevačka Zastava i Prva petoletka, čiji je prototip predstavljen 22. oktobra prošle godine, na vojnoj parade u Novom Sadu. Nevolja je što se FAP, prilikom sklapanja suočio sa problemima, te je kao „ispomoć“, morala da se angažuje jedna privatna kompanija. „Spremni smo da izdvojimo koliko hoćete sredstava, samo da nađu rešenje za nezavisno vešanje i pogon na svim točkovima“ izjavio je premijer dodajući da je takvo vozilo potrebno vojsci i policiji.\nPoreski dugovi vojnih fabrika uzrokovani su i aferom „Orao“ iz 2003. godine, nastalom nakon što je privatna firma „Temeks“, 2002. godine, izvezla pešadijsko naoružanje u Nigeriju, pri čemu je deo tog oružja završio u Liberiji, koja je bila pod sankcijama Ujedinjenih nacija, i koje su potom i deo domaće vojne industrije stavile „na crnu listu“, što im je uveliko otežalo poslovanje sa svetom.\nZastava oružje novi vlasnik Kovačnice?\nTender za ponovnu podaju Zastave kovačnice u bankrotu zakazan je za danas. Tendersku dokumentaciju, uplatom odgovarajućeg depozita, otkupile su četiri kompanije: dve inostrane (kineska i italijanska) i dve domaće, od kojih je jedna Zastava oružje.\nMada će tenderska procedura za prodaju Zastava kovačnice biti realizovana u potpunosti, gotovo da je izvesno, saznaje naš list, da će novi vlasnik od danas biti Zastava oružje.\nOružari će na taj način trajno obezbediti kontinuitet snabdevanja otkovcima, a time i nesmetanu proizvodnju pešadijskog naoružanja i drugog oružja. Kovačnica tako ponovo postaje deo domaće vojne industrije. Početna prodajna cena Kovačnice je oko 3,4 miliona evra.\nvojne fabrikeKragujevac, Srbija\n24. aprila 2017. u 13.00\nFabrike oruzija i trebaju da izceznu.\n24. aprila 2017. u 13.17\nEh da je srece da svetu ne treba oruzje.


Banjalučani malo znaju o kontejneru za e-otpad na Laušu - BIGportal.ba\n18 Januara, 2022 18 Januara, 2022 0113\nPrvi kontejner za električni i elektronski otpad, koji je prije pola godine postavljen u banjalučkom naselju Lauš, na početku je privukao veći broj građana, ali se ovaj projekat nije dovoljno razvio zbog manjka sredstava i sagovornika.\nRekla je ovo za “Nezavisne” Dijana Zrnić, predsjednica Udruženja građana “Zeleni Lauš”, koja ističe da im je plan bio nastaviti promovisati ovaj kontejner, a s ciljem da ih se postavi još i u drugim naseljima.\n“To bi trebalo da bude u saradnji sa našim, domaćim institucijama. Međutim, oni kažu da nemaju sredstava, da imaju drugih problema itd, tako da je naš projekat lijepo započeo, ali se nije razvio”, rekla je Zrnićeva.\nKako kaže, oni su sa firmom “Green Tank” iz Gradiške inicijalno potpisali ugovor, s obzirom na to da su, navodi, oni jedina firma koja ima licencu da može prikupljati ovaj otpad.\n“Njima i nije baš isplativo da dođu iz Gradiške zbog jednog kontejnera, ali oni su jedini u Republici Srpskoj koji imaju tu licencu”, rekla je Zrnićeva.\nPrema njenim riječima, u pilot fazi projekta građani su pokazali veliko interesovanje, a prije oko mjesec dana su ih zvali iz OŠ “Sveti Sava” i zamolili ih da devastirane računare, odnosno veću količinu otpada, odlože u ovaj kontejner, a oni su im, kako ističe, rado izašli u susret.\n“Mislim da je ovo što smo uradili dobar početak, ali nije dovoljno samo promovisati, održati radionicu, pozvati građane i poslije toga prepustiti građanima da se oni sjete da postoji tamo neki kontejner u koji se može odlagati e-otpad”, kazala je Zrnićeva.\nDodaje da je Lauš velika zajednica te da ima oko 20.000 stanovnika, ali, kako kaže, sigurna je da manje od jedan odsto stanovnika zna da postoji jedan takav kontejner.\nNaime, navodi da je ovaj projekat bio samo dio šire studije na kojoj rade već nekoliko mjeseci, a to je Studija o sistemskom upravljanju čvrstim otpadom na Laušu.\nOvaj projekat je realizovan u okviru inovacijskog izazova “Čisto da se zna”, koji je podržao UNDP, a zajedničkim snagama su ga sproveli nevladina organizacija AREA i Udruženje građana “Zeleni Lauš”.


VUČIĆ: OVO JE NEZAUSTAVLJIVA INICIJATIVA LJUDI NA BALKANU, SLEDEĆI SASTANAK NA JUGU SRBIJE (VIDEO) - TV ZONA PLUS - HD\nVUČIĆ: OVO JE NEZAUSTAVLJIVA INICIJATIVA LJUDI NA BALKANU, SLEDEĆI SASTANAK NA JUGU SRBIJE (VIDEO)\nWednesday, 8 June, 2022 Wednesday, 8 June, 2022 3 min read Redakcija TV Zona Plus\nPredsednik Srbije Aleksandar Vučić istakao je na početku sastanka lidera inicijative “Otvoreni Balkan” u Ohridu, da je to inicijativa ljudi sa Balkana i izrazio uverenje da će je sve više građana Severne Makedonije, Srbije i Albanije, ali i drugih zemalja regiona podržati.\n“Ovo je naša inicijativa, incijativa ljudi sa Balkana, onih koji shvataju da moraju da se povezuju i da moraju sami da rešavaju probleme. Sve što smo radili, i u ekonomiji i sve što je važno za građane, se odražava u odnosima Severne Makedonije, Srbije i Albanije. Gotovo da nemamo bilateralna otvorena pitanja, nemamo nikakavih zahteva ni prema kome, sem da budemo prijatelji i radimo u korist građana”, poručio je Vučić.\nIstakao je da je “Otvoreni Balkan“ inicijativa koja je nešto nezaustavljivo, dobra ideja, koja će da ima sve više pristalica.\nVUČIĆ: NAREDNI SASTANAK DA BUDE U JUŽNOJ SRBIJI\nVučić je izneo I svoj predlog za jačanje saradnja pred zimu.\n“Važno je da formiramo radne grupe odmah, ili na sledećem sastanku za koji predlažem da bude u južnoj Srbiji pre velikog samita koji imamo i sajamskih manifestacija krajem leta u Beogradu. Da formiramo radne grupe koje će da brinu kako da prevaziđemo teškoće u snabdevanju namirnicama, energentima, da preživimo zimu. To je u najvećem interesu naše tri zemlje, ali i celog Balkana“, rekao je Vučić.\nABAZOVIĆ: PRELET LAVROVU ZABRANJEN U SKLADU SA SANKCIJAMA\nCrna Gora je suverena država i ponaša se u skladu sa sankcija kojima se pridružila i koje su na snazi, poručio je danas u Ohridu crnogorski premijer Dritan Abazović odgovarajući na pitanje zašto je Podgorica zabranila prelet avionu šefa ruske diplomatije Sergeju Lavrovu, uoči njehove najavljivane posete Beogradu.\n“Mi smo suverena država, ponašamo se u skladu sa pravilima, sankcije su na snazi, i to znači da prelet aviona ruskih političara preko našeg neba nije moguć”, rekao je Abazović novinarima u Ohridu.\nOn je naveo da mu je žato što na tlu Evrope postoji rat, što je Ruska Federacija izvrsisla agresiju na Ukrajinu, i naglasio da Crna Gora želi i navija za mir.\nAleksandra Vučić, Otvoreni Balkan\nČAMURLIJA DOBILA SIGNALIZACIJU ZA BEZBEDNIJI SAOBRAĆAJ, SADA TRAŽE I AUTOBUSKU LINIJU (VIDEO)\nDEO PANTELEJA BEZ VODE DO 15 SATI


Poruka iz Teslića /Dodik: Ja sam vojnik RS, pobijedit ćemo Ameriku i Britaniju / Radio Sarajevo\nFoto: Dž.K./Radiosarajevo/Sastanak danas u Predsjedništvu\n25. 04. 2022. u 19:22:00 Radiosarajevo.ba\nSve što nosi epitet razvojnog u posljednjih 10 godina dolazi od SNSD, vlasti i Vlade RS, bez obzira ko da je na funkciji, izjavio je danas predsjednik SNSD Milorad Dodik.\nDodik je u Tesliću poručio da je ova partija veoma stabilna i okupljena, a rukovodstvu teslićkog SNSD Daliboru Paniću je zahvalio za današnje vaskršnje druženje.\nOn je istakao da se sa ovog skupa šalje i poruka da je SNSD za mir, saradnju, bolji Teslić i RS.\n"Nismo ljudi koji ugrožavaju bilo koga, već samo branimo ono što je naše i što pripada ovom narodu. Ja sam vojnik ove partije i vojnik RS. Namjerno govorim o terminu vojnik, jer ima i nekih koji su veoma zlonamjerni i oni svaku vrstu termina zloupotrebljavaju, ali takvo je vrijeme danas", naveo je Dodik, piše Srpskainfo.\n"Ako postoji podrška SNSD to znači da postoji sinergija sa republičkim institucijama, a za Teslić je to najvažnije", rekao je Dodik.\nDodik je tokom obraćanja prisutnima rekao da okupljanje povodom vaskršnjeg praznika znači biti posvećen, između ostalog i "porodici SNSD koja ostvaruje uspjehe", ali je dodao da ponegdje ima i problema.\nOva stranka, kaže, "iza sebe ima dosta uspjeha do kojih se došlo zajedničkim radom", da u tome nikome nije lako, uprkos djelovanju i onih koji ne koriste fer političku borbu.\n"Sve godine iza nas su dobre godine za RS. Oni drugi nemaju ništa drugo da govore sem da smo mi nešto sklonili ili radili, pokrali. Kao da se ovdje ništa nije dešavalo. Naravno, sve su to laži", rekao je Dodik.\nOn je ukazao na priču PDP instruisanu engleskim programima, kao i sadašnje rukovodstvo SDS za koje kaže da je izdajničko i nema ništa sa stvaraocima RS.\nPredsjednik Srbije / Vučić za FT otkrio šta je tražio od Dodika: "Prihvatio je"\nOn je rekao da je veoma važno, iz niza razloga i potrebe za kontinuitetom, da na funkciji predsjednika RS i člana Predsjedništva BiH budu ljudi iz SNSD i koalicije.\n"Mi smo partija kontinuiteta, naša koalicija je koalicija kontinuiteta, zato se moramo okupiti i biti zajedno", poručio je Dodik.\n"Pobijedićemo PDP i SDS, i Ameriku, Veliku Britaniju, kao i predstavnike političke opcije zelenih u Njemačkoj", zaključio je Dodik.\nTagovi: Milorad Dodik SNSD Velika Britanija Sjedinjene Američke Države


Lončar: Više od 50 slučajeva korupcije u zdravstvu se trenutno obradjuje\nSreda , 2018-03-07 | 11:33:21\nMinistar zdravlja Zlatibor Lončar kazao je da je pre šest meseci formiran tim koji se bavi korupcijom u zdravstvu i koji trenutno obradjuju 50 slučajeva, a rezultati će javnosti uskoro biti poznati.\n"Radimo po svakoj prijavi, a taj tim je prvo fokusirao problematične stvari i odatle krenuo. U pitanju su liste čekanja, ucenjivanje pacijenta, ali su to retki slučajevi i imate ozbiljan problem sa nabavkama", kazao je Lončar Radio-televiziji Srbije.\nOn je istakao da Ministarstvo zdravlja ima nulti nivo tolerancije prema korupciji i da će pokazati da korupcija "neće proći".\n"Ići ćemo do kraja, ostaje nulti nivo tolerancije, ova stvar mora da se radi, a rezultati će se videti. Imamo korupcijski tim koji danonoćno radi već šest meseci. Više od 50 slučajeva se trenutno obradjuje i vrlo brzo će se imati rezultati", rekao je ministar.\nGovoreći o devetom smrtnom slučaju zbog malih bogija, Lončar je kazao da to nije trebalo da se desi i ponovo je pozvao gradjane da vakcinišu svoju decu.\n"Najmladje obolelo dete je beba od 15 dana, a najviše obolelih je do pet godina. Nemojte da kažemo da to nije strasno, nešto manje od 30.000 dece treba da se vakciniše i to je jedini način da nam deca ne oboljevaju i da ne umiru u 21. veku kada nema nikakve potrebe, jer se ne vakcinišu iz ne znam kog razlga, jer ih neko poziva da to ne čine", kazao je Lončar.\nOn je ocenio da u Srbiji postoji zakon koji reguliše ukoliko roditelj ne vakciniše svoje dete, ali da se neki ljudi "i dalje nisu prizvali pameti".\n"Ne smemo više da izgubimo nijednog gradjanina Srbije, manje nas se radja više umire, hajde da se prizovemo pameti i da u narednih mesec, dva dana da se svi vakcinisu", kazao je Lončar i dodao da je više dece vakcinisano ove godine ali da to nije dovoljno.\n"Dobijamo još 10.000 vakcina, tu ne postoji problem, potrebno je da se deca vakcinišu, tu je najveći problem", istakao je ministar.\nGovoreći o borbi protiv raka, Lončar je kazao da će od danas od 13 časova ispred RTS-a biti postavljen mamograf, a žene starije od 50 godina moći će da dodju da se pregledaju i da dobiju savet.\n"Idemo na prevenciju i u susret da se bolest otkrije na vreme, to nam je misija u ovoj godini. To je jedini način da se svest podigne", kazao je Lončar.\nSergej Trifunović: Ne znam ni ko je, ni kako se zove napadač Ksenije Radovanović\nAna Brnabić povodom 8. marta: Osnaživanje uloge žena prioritet Vlade Srbije\nPolicijski sindikat Srbije: Svakodnevni protesti pred sedištem MUP i pridruživanje protestima\nSud u Prokuplju kaznio čoveka za vožnju traktora, iako je vozio frezu\nVojni sindikat traži smenu ministra odbrane zbog najave da će ići na vojnu obuku\nTop kanal menja ime u Nova S, Ivan Ivanović dobija emisiju